Аҳад Андижон: «Миллат учун қайғуринг...» (1991) - www.ziyouz.uz\nБош саҳифа МатбуотҚайта қуриш даври матбуотиАҳад Андижон: «Миллат учун қайғуринг…» (1991)\nМен Аҳад Андижон билан Ўзбекистонга илк дафъа келганида кўришгандим. Аммо дилдан суҳбат қуриш «Ишбилармонларнинг Тошкент учрашуви» иш бошлаган кунларга тўғри келди. У эндигина қирқ ёшга кирганлигига қарамай, бутун туркий оламда машҳур: Туркиядаги «Туркистон» жамияти президенти, «Туркистон» журнали — дарғисининг бош муҳаррири, Истанбул университети профессори, — тиб илми билимдони, бир қанча илмий асарлар муаллифи, айни пайтда кенг қамровли, серфаолият сиёсат кишиси, самимий инсон.\nБу қизғин суҳбатимиз биргина стол атрофида эмас, кўпгина жойларда: Ўзбекистон Ёзувчилар уюшмасида, «Халқ сўзи», «Ўзбекистон адабиёти ва санъати» даргоҳларида, Ўзбекистон зиёлилари билан бўлган ўзаро учрашувларда, ҳатто тўйларда, йўлларда кечди. Ҳар бир лаҳза Аҳад Андижон учун қимматли: кўриш, билиш, танишиш, чоғиштириш, ўрганишга кунлар етмайди.\nЭнг аввало рўзномамиз мухлисларининг қизиқишларини ҳисобга олиб, Аҳад Андижоннинг таржимаи ҳолини, насл-насабини, умуман, ўзи ҳақида сўзлаб беришини илтимос қилдим. Зеро, мингнинг отини билгунча, бирнинг зотини бил, дейди халқимиз.\nАҳад Андижон: — Ўзбек туркиман. 1951 йил Афғонистонда туғилганман. Бир яшарлигимда Туркияга кўчиб борганмиз. Оқшаҳарда бошланғич — ўрта таълимни олиб, 1968 йилда Истанбул университетида тиб (медицина) таҳсилини бошладим. 1974 йилда уни тугатиб, икки йиллик аскарликка кетдим. Қайтиб Истанбул университетига ишга кирдим. Уй бекамиз ерли турк қизи. Ойбек ва Элбек деган ўғилларимиз бор.\nБобомиз Ғойиб Ҳожи замона зайли билан қулоқ қилиниб отилган. Отам Ҳожи Йўлдош 1933 йилда Афғонистонга ўтган, у ерда менинг онам Биби Ҳожида хонимга (асли фарғоналик) уйланган, (аввалги хотини, яъни кўп йиллар Амриқода, ҳозир Туркияда яшаётган Абдураҳим акамнинг онаси Андижонда вафот этган экан).\nБиби Ҳожида хонимдан мен ва Зубайдахон дунёга келганмиз. Отам ҳам, онам ҳам ватан дардини юракларига жо қилиб абадул абад бақога риҳлат қилдилар.\nАзим Суюн: — Жойлари жаннатда бўлсин. Аҳаджон, «Ишбилармонларнинг Тошкент учрашуви»га сизнинг келишингиздан мақсадингиз нима? Билишимча, сиз ҳозир бирор истак ёки таклифни ўртага ташламаяпсиз?\nАҳад Андижон: — Жуда тўғри. Мен ғоятда муҳим бу учрашувни фақат ўз кўзларим билан кўрмоқ учун келдим! Таассуротларим ёмон эмас, аммо ҳамма гап келишувларнинг самарасида! Шубҳаланаяпман, ўйланаяпман, умид қилаяпман! Ахир, Совет Иттифоқининг иқтисодий, сиёсий қурилмаси республикаларни бирбирига қаттиқ боғлаган. Уларни бирдан айрим-айрим қилиб юбориш осон эмас. Қолаверса, етмиш йилдирки, шаклланган бюрократиянинг ҳам таъсирини бир-икки кунда йўққа чиқариш хаёлий чўпчак. Хуллас, қаттиқ амалий фаолият кўрсатиш керак бўлади.\nАзим Суюн: — Ўзбекистон иқтисодий бўҳрондан қандай йўллар билан чиқиб кетиши мумкин, деб ўйлайсиз?\nАҳад Андижон: — Ўзбекистон ўз келажагини ёлғиз бошигагина ўйласа, нотўғри бўлур эди. Ахир дунёда бир миллиарддан ошиқ нуфузга эга бўлган Чин (Хитой) давлати бор. Тахминан икки юз миллионлик Ўрусия федерацияси бор. Шундай экан, Ўрта Осиё ва Қозоғистон (Туркистон) республикалари айро-айро катга куч-қудратга эга бўлишлари мумкин эмас.\nИқтисодий жиҳатдан бир миллатнинг оёққа туриши учун нуфузи 50 миллионга борган бир ички бозорга эга бўлиши керак. Ана шундай ички бозорга эга бўлган миллат тез орада иқтисодий томондан ўзини тиклаб олади ва жаҳон бозорига чиқиши мумкин бўлади. Бу ҳозирда жорий бўлган иқтисодий қоидадир. Шу жиҳатдан қараганда, Туркистон республикаларининг иқтисодий жиҳатдан бир федерация ҳолига келиш мажбурияти ўз-ўзидан ўртада кўндаланг бўлади. Шу шаклда бажариладиган бир иқтисодий қурилма ёлғиз Ўзбекистон Республикасини эмас, бутун Туркистон республикаларини иқтисодий тарафдан кучайтириши мумкин. Олмаотада бўлиб ўтган анжуманга Туркистон республикаларининг раҳбарлари ҳам шу ўйлар билан йиғилишган бўлса ажаб эмас.\nИккинчи бир амалий иш — Туркистон республикаларининг ёлғиз иқтисодий томондан эмас, сиёсий томондан ҳам чет эл мамлакатлар билан қаттиқ алоқа ўрнатишлари кераклигидир. Зеро, иқтисодий ва сиёсий ўзгаришлар чамбарчас — бирга олиб борилмаса, оқибати яхши бўлмайди. Жуда кўп нарса ҳукумат раҳбарларига боғлиқ.\nАзим Суюн: — Халқнинг мақсад-муродларига, интилишларига таржимон бўла олмаган раҳбар раҳбар эмас!\nАҳад Андижон: — Жуда тўғри. Ўзбекистон Президенти Ислом Абдуғаниевич Каримов тарих тақозоси билан юксак лавозимга келди. У киши фаолиятига биз катта умидлар билан қараяпмиз. Сиз айтмоқчи, халқнинг дилига «таржимон» бўлишига ва орзуларини юзага чиқаришда қаттиқ курашишни орзу қиламиз.\nОчиқ бозор услубига ўтиш пайтида Туркияга ўхшаган охирги ўн йиллар давомида кўп катта ютуқларга эришган мамлакатлар билан алоқа қилиш бутун Туркистон республикалари, айниқса, Ўзбекистон учун бағоят аҳамиятлидир. Туркия ички сиёсати билан шуғулланган бир инсон бўлганим учун у ердаги ҳукуматнинг Туркистон республикаларига нисбатан кўп яхши ниятлари борлигини биламан. Ўтган йил ичида Озарбойжон ва Қозоғистон республикалари билан бирга ўртоқлик ишлари амалга оширилди. Туркия бу республикаларга моддий-маданий ва технология томонидан ҳамкорликлар кўрсатмоқда. Ўзбекистон раҳбарияти ҳам Туркия томонидан ҳамкорлик тўғрисида даъват қилинган. Келажакда таклифлар амалга оширилса, Туркия-Ўзбекистон ҳамкорликлари кўп яхши натижаларга олиб боради.\nАзим Суюн: — «Туркистон» жамияти ҳақида кўп эшитганмиз. Туркияга борган-келган ўртоқлар сўзлаб беришган. Аммо унинг президентидан эшитиш бошқа гап…\nАҳад Андижон: — Маълумки, Туркияда «Туркистон» жамияти 1954 йил ташкил қилинган. Баъзи сабабларга кўра 1975 йилда ёпиб қўйилган эди. Бу жамият 1982 йилда қайтадан тикланди. Мени президент қилиб сайладилар.\n«Туркистон» жамиятига Туркияда яшаётган ўзбек, қозоқ, тожик, туркманлар уюшган. Қисқаси, уларни бир иттифоққа бирлаштириб турувчи жамият бу. Улар тақдирига дахлдор масалалар ана шу жамиятда ўз ечимини топиши мумкин. Бундан ташқари, бу жамият бутун жаҳон туркий халқлари ҳаётига ҳам бефарқ қарамайди… Дунё воқеаларига доимо ўз муносабатларини билдириб туради.\nЖамият «Туркистон» деб аталувчи ўз дарғисига эга. У 1987 йилдан буён ҳар уч ойда бир нашр этиб келинади. Қадимги ва ҳозирдаги илмий, иқтисодий ва сиёсий ҳаракатларни тадқиқ этиб, жаҳон жамоатчилигига билдирамиз. Амалиётимизнинг янада кенгроқ ёйилиши учун 1989 йил «Туркистон илмий тадқиқотлари вақфи»ни ташкил этдик. Унинг ҳам президенти этиб мени сайладилар.\nТуркияда ҳар йили уюштириладиган 40—45 анжуманда сўзга чиқаман. Ўн йилдан буён конфранцлар, суҳбатлар, турли-туман мулоқотлар уюштирамиз. Хориждан ҳам кўплаб меҳмонларни таклиф қиламиз. Ва айни пайтда ўзим ҳам бутун жаҳон илмий анжуманларида (Амриқо, Олмония, Фарангистон, Швейцария ва бошқалар) иштирок этаман. Халқларимиз ҳақидаги ҳеч бир гап менинг назаримдан четда қолмайди.\nАзим Суюн: — «Туркистон» жамиятини аввал кимлар бошқаришган?\nАҳад Андижон: — Туркияда ҳам кўп фидойи одамлар бўлган ва ҳозирда ҳам кўп. Аҳмад Наим Ўктам, Соли Эркинқўл, Ҳакимжон Қайнар каби докторлар шулар жумласидандир. Ана шу зиёлилар бир пайтлар жамиятимизни бошқариб келишган.\nАзим Суюн: — Туркияда, умуман, хорижий мамлакатларда яшаб келаётган миллатдошларимизнинг Ватан олдидаги қилган хизматларини нимада деб биласиз?\nАҳад Андижон: — Ота-онанг туркистонлик бўлиши тасодиф, аммо Ватанга хизмат қилишинг шарт, бу ҳеч нарса билан тенглаштириб бўлмайдиган буюк бурч! Албагга, ҳар бир миллатдошимиз ҳам шундай ўйлайвермайди. Ватан йўлида хизмат қилиш учун ҳар бир киши маънавий ва моддий бой бўлиши керак! Фақат қуруқ гап билан ҳамма вақт ҳам мақсадга эришолмайсан. Сизлар кўп йиллар «босмачи» деб атаб келган миллатдошларимиз ҳаёт-мамот ҳарбларида имони йўқлигидан эмас, балки моддий дунёси бўлмаганлигидан енгилганлар!\nТуркистонликларнинг етмиш йил мобайнида олиб борган энг муҳим ишлари, ютуқлари — Туркистон (Ўрта Осиё ва Қозоғистон) республикаларининг чет эллар билан алоқалари кесиб ташланган йигирманчи йиллардан то қайта қуриш даврига довур Ватанга тегишли барча муаммоларни ташқи мамлакатлардан илмий, сиёсий ва ижтимоий томонлардан хориж миллатларга билдиришларидир. Хусусан, шахсга сиғиниш ва турғунлик деб аталаётган йилларда Сизнинг зиёлиларинтиз овозлари бутун жаҳон бўйлаб баралла эшитилмагани бизга билинди. Имконлари торлиги маълум эди. Ана шундай вазиятда Мустафо Чўқай, Боймирза Ҳайит сингари кўплаб Туркистон фарзандлари ўз асл ватанлари ҳаётларини жаҳонга танитишга, муаммоларини билдиришга катта куч-ғайрат сарфладилар. Ҳали улар хизматларини тарих, Ватан муносиб баҳолашларига ишонаман!\nАзим Суюн: — Четдан кузатган кўзларга ҳамма нарса очиқ-ойдин кўринади. Бизлардаги нималар маъқулу нималар…\nАҳад Андижон: — Нималар хунук демоқчисиз? Миллат учун яхши иш қилаётганда тезроқ бажараверинг, аммо ёмон иш қилаётганда ўйлаб кўринг деган гап бор. Яхши ишлар сон-саноқсиз, айтсам тугамайди. Лекин бир ёмон иллат бор экан, яъни ароқхўрлик. Кўпчилик ичади, шекилли. Миллатнинг, наслнинг айнишига, менимча, иккита нарса сабабчи бўлади. Биринчиси суюқоёқ аёллар, иккинчиси, айтганимдек, ароқхўрлик-майхўрлик. Гўзал тўйларни ҳам ароқсиз ўтказмас экансизлар…\nАзим Суюн: — Охирги савол. Ўзбек вақтли нашрларини оласизларми?\nАҳад Андижон: — Жамиятимиз «Шарқ юлдузи» дарғисига, «Ўзбекистон адабиёти ва санъати» ҳафталигига обуна бўлишган. Бундан ташқари, «Қозоқ адабиёти», «Қирғиз адабиёти», «Совет Туркманистони», «Адабиёт ва санъат» (Тожикистон) каби рўзномалар ҳам оламизу, лекин Олмониядаги бир «Кубонсогнар» фирмаси орқали олишимизга тўғри келади. Истагимиз: уларни тўппа-тўғри Туркия ўзи олса. Бу масала икки давлат раҳбарлари ўртасида ўз ечимини топиши керак. Агар шундай истаклар туғилса биз ёрдам беришимиз мумкин.\nАзим Суюн: — «Халқ сўзи»ни олмаяпсизларми?\nАҳад Андижон: — Жон-жон деб олар эдик…\n«Халқ сўзи», 1991 йил 28 июнь.\n← Аввалги Аввалги Абдуҳамид Мухторов. Думли одам (ҳикоя)\nКейинги → Кейинги: Хайриддин Султонов. Бир оқшом эртаги


Россия президенти Владимир Путин мамлакатга ташриф буюрган Британия Бош вазири Тони Блэр билан учрашди.\nУчрашув Россия рахбарининг Москва чеккасидаги Ново-Огорева қароргоҳида бўлиб ўтди. Учрашув чоғида икки томонлама муносабатлар ҳамда Шотландияда келаси ой бўладиган Катта саккизлик саммити билан боғлиқ масалалар мухокама этилган. Учрашув сўнггида сўз олган Москва раҳбари Буюк Британия Катта саккизлик раиси ҳамда Европа Иттифоқининг бўлғуси раиси сифатида Россиянинг ушбу тузилмалар билан алоқаларини ривожлантиришга ёрдам беришига умид билдирди. Ўз навбатида Тони Блэр келгусида Европа Иттифоқи раиси сифатида Лондон ушбу Иттифоқнинг Россия билан алоқаларига кўпроқ эътибор беришига урғу берди.


Ўзбекистонда ноёб технология асосида юқори сифатли бензин ишлаб чиқарилади\nАҚШнинг ExxonMobil мобиль компанияси Ўзбекистонга метанолдан юқори сифатли бензин ишлаб чиқариш технологиясини тақдим этади. Бу ҳақда podrobno.uz нашрига UNIS чех компанияси ижрочи директори Любош Глозар маълум қилди.\nИнвестицион лойиҳани "Навоийазот" АЖ ҳудудида амалга ошириш режалаштирилмоқда. Қурилма йилига 300 минг тоннагача метанолни қайта ишлай олади ва Евро-5 стандартига мос келувчи 100 минг тоннадан кўпроқ юқори сифатли бензин ишлаб чиқара олади. Инвестициялар қиймати ҳозирча маълум қилинмаяпти.\n"Биз ExxonMobil билан қўшма таклифимизни мутасадди тузилмаларга юбордик. Айни вақтда улар лойиҳани амалга ошириш йўлларини батафсил ўрганмоқдалар. Умид қиламизки, биз яқин орада ишни бошлаймиз", деб айтди Глозар.\n"Навоийазот" ҳудудида поливинилхлорид (ПВХ), каустик сода ва метанол ишлаб чиқарувчи мажмуа қурилиши якунланмоқда. Айнан шу мажмуа ExxonMobil технологияси қўлланган ҳолда яратилган қурилма учун хом ашё базаси бўлади.\n"Лойиҳа кичик қийматли эмас, бироқ 3-4 йил ичида тез ўзини оқлайди. Бу синовдан ўтган технология бўлиб, бензин экологик стандартларга мос келади", деб айтди Глозар.\nУнинг айтишича, "Навоийазот" ҳудудида тегишли жой танланган, техник тайёргарлик давом этмоқда.\nБундан ташқари, АҚШ компанияси "Ўзбекнефтгаз" МХК билан ҳамкорликни чуқурлаштиришга тайёрлигини билдирмоқда ҳамда нефть ва газни чуқур қайта ишлашда қўлланиши мумкин бўлган ўзида мавжуд бошқа технологияларни ҳам таклиф қилиши мумкин.\nБунга мисол Фарғона нефтни қайта ишлаш заводини модернизациялаш билан юқори сифатли мойлаш материаллари ва мойлар ишлаб чиқариш технологияси ҳисобланиши мумкин.\nExxonMobil томондан метанолдан бензин олиш жараёни метанолни товар бензинга айлантиришни таъминлайди. Бу бензин деярли олтингугуртга эга эмас ва оз миқдорда бензолга эгалиги билан ажралиб туради. Таъкидлаш жоизки, ушбу технология муқобилларга эга эмас ва фақатгина Хитой томондан ўзлаштирилган.\n01:00 / 17.02.2018


ОАВ: АҚШ Британия ракетасининг муваффақиятсиз синови ҳақидаги маълумотни ошкор қилмасликни сўраган\n13:18 / 24.01.2017\nАҚШ Дэвид Кэмерон ҳукуматига Британия баллистик ракетасининг муваффақиятсиз учирилиши ҳақидаги маълумотни ошкор этмасликни тавсия қилган. Бу ҳақда Times газетаси ёзмоқда.\nSunday Times газетаси якшанба куни Британия ҳукумати бир неча ой давомида Флорида қирғоқлари яқинида баллистик ракетанинг муваффақиятсиз учирилиши ҳақидаги маълумотни яширгани ҳақида ёзди. У ядро мосламанинг бош қисмини ўзида сақлашга қодир бўлган. Ҳодиса июнда рўй берди: сув ости кемасидан учирилган Trident II D5 ракетаси носозлик туфайли белгиланган йўналишдан чиқиб кетган. Бу ҳақдаги маълумот ядро кучларини модернизация қилиш бўйича эшитувларда парламентарийлар ҳукумат дастурини рад этишлари мумкинлиги туфайли ошкор қилинмаган.\n"Обама маъмурияти Кэмерондан бунга изоҳ бермасликни сўраган. Афтидан, АҚШ маъмурияти бошқа ракеталар билан ҳам шундай муаммолар юзага келиши мумкинлигидан хавфсираган", - дея Буюк Британия армиясидаги манба сўзларини келтирди Times. Унинг сўзларига кўра, Британия сув ости кемаси ракетани омадли равишда учирган, “хато кузатилган қисм эса АҚШ технологияси бўлган”.\nКатта эҳтимол билан ракета автоматик равишда ўзини маълумот узатиш тизимидаги носозлик туфайли йўқотган. Ракетанинг ўзи ва бошқарув блоклари АҚШнинг Мэриленд штатида Lockheed Martin компанияси томонидан ишлаб чиқарилади.\nБритания бош вазири вакили душанба куни Тереза Мэй лавозимига киришишдан аввал баллистик ракетанинг муваффақиятсиз синовидан хабардор этилганини тасдиқлади.\nМэй синовлар пайтида турли носозликлар юзага келиши кўп учраб туришини, бироқ Британия ядро мажмуаси кучи ҳеч кимда шубҳа уйғотмаслигини таъкидлаб ўтган.


Зарафшонда «ГАИ» бекор қилинган қоида учун жарима ундиришда давом этмоқда\n15:40 / 28.06.2019\nKun.uz сайтига келиб тушадиган мурожаатлар жуда кўп ва бир-биридан қизиқарли. Ана шундай мактублардан бири Навоий вилоятининг узоқ ҳудудидан, қуёшли Зарафшон шаҳридан етиб келди.\nҚисқа қиламиз. Фуқаро кундузи чироқ ёқиб юрмагани учун жаримага тортиляпти. Зарафшон «ГАИ»чилари (ҳечам ЙҲХХ, ёки ЙПХ демаймиз-а, қизиқ) ёзилган жаримани тўлашни талаб қилишмоқда. Сабаби сўралганда жавоб битта: «Сиз 27 май куни қоидани бузгансиз. 4 июндан буёғига чироқ ёқиб юрилса, тўламайсиз. Олдингилари учун тўлаш шарт! Бу ҳаракатлар тўхтатилди дейсизми? Бизга ҳали бу буйруқ етиб келгани йўқ!». Бу жавоб берилган санага эътибор беринг: 27 июнь, 2019 йил!\nҲолбуки, ОАВда, жумладан Kun.uz сайтида ҳам эълон қилинган мақолаларни барча ўқиди:\n«... Кодекснинг 271-моддасига кўра маъмурий жавобгарликни белгиловчи ҳужжат бекор қилинган бўлса, маъмурий ҳуқуқбузарлик тўғрисидаги ишларни юритишни бошлаш мумкин эмас, бошланган иш эса тугатилиши лозим.\nБиринчи ҳолатда, ҳеч қандай баҳс ёки мунозарага ўрин йўқ, маъмурий баённомалар уни тузган органнинг ўзи томонидан бекор қилиниши лозим ва жарима тўлаш шарт бўлмайди.\nМайли, Зарафшон «ГАИ»чиларининг асосий аргументи – бу қоида бекор қилингани ва жарималар ундирилмаслиги тўғрисидаги расмий ҳужжат уларга етиб келмаганини ёки бу қоида бўйича ундирувлар ҳамон амалда эканлигини ҳам қабул қилайлик. Лекин бу баҳсда иккинчи ва ниҳоятда муҳим жиҳат борки, асло кўз юмиб бўлмайди.\nБевосита мурожаат билан танишамиз:\n«Биз Навоий вилояти Зарафшон шаҳрида доимий руйхат асосида яшаймиз. Шартнома асосида Зарафшонда ишлаяпмиз. Машинамиз рўйхати Бухорода, давлат рақами 80.141TTF «Матиз Бест».\nДадам яқинни ёрутувчи чироқларни ёқмаганликлари учун жарима қилишганди ва ҳайдовчилик гувоҳномаларини олиб қўйишган. Гувоҳномасини сўраб ЙПХ ходими олдига борганида 4 июндаги қарорга асосан жаримани тўламасликларини айтганлар. Аммо Достон исмли ЙПХ ходими «биз бу қарорни билмаймиз, тўлаб келиб, «права»нгизни олиб кетасиз», деди. Эълон қилинган янгиликлар-чи, деганимизда, «бунақа қарор бизга ҳали келмаган» деяпти.\nБизга белгиланган жарима қоғозини олиб ўқиб кўрсак, қарорда кўрсатилган автомобилнинг маълумотлари мутлақо бошқа экан. Жарима қоғозидаги автомобиль русумига «Нексия 2 Сонс», давлат рақами 85.141 TTF деб ёзилган (маълумот ўрнида эслатма, мурожаатчининг автомобили 80.141TTF «Матиз Бест»)».\nМасалага ойдинлик киритиш мақсадида, Зарафшон пости тавсиясига кўра, Навоий вилояти ИИБ ЙҲБ 4-сафарбарлик гуруҳи командири Озодбек Ҳодиев билан боғландик. Бўлган воқеани диққат билан эшитган О.Ҳодиев бу ишни тез орада ўрганиб, биз билан боғланишини билдирди ва боғланди ҳам:\n– Бу қоида амал қилишдан тўхтатилди, жарималарни ҳамон ундириш сабаби нимада?\n– Бизга бу буйруқ етиб келгани йўқ.\n– Жарима қоғозида бошқа автомобилга оид маълумотлар кўрсатилгани ҳолда, жарима бошқа автомобиль эгасидан ундирилишини қандай изоҳлайсиз?\n– Бу энди техник хато бўлганда... Лекин аслида шу машина.\n– Техник хатони ким қилган?\n– ... Бу борада маъмурий амалиёт бўлими юристи билан гаплашдим, барибир жаримани тўлаш керак.\nБиз ҳам маъмурий амалиёт бўлими нозири Илҳом Нурназаровга сим қоқдик. Жавоблар айтарли ўзгармади: «Бизга вилоятдан буйруқ бўлган, 4 июндан аввалги жарималар ундирилсин, дейилган».\n— Жарима қоғозида бир автомобиль кўрсатилгани ҳолда, жарима иккинчи автомобиль эгасидан ундирилишини қандай изоҳлайсиз?\n— Энди бу техник хатода. Инспектор хато қилган. Лекин барибир жарима шахсга нисбатан қўлланилади, нима фарқи бор?\n– Ҳайдовчи чироғи ёнмаганини «техник хато» дея изоҳласа, жаримага тортмаслик мумкинми?\n– Йўқ, тортилаверади.\nМавзуга ойдинлик киритиш мақсадида ИИВ йўл ҳаракати хавфсизлиги бош бошқармаси матбуот хизмати бошлиғи Акмал Юнусов билан ҳам боғландик:\n– Ҳолат қизиқ, лекин ЙҲХХ ходимларининг талаблари асоссиз эмас. Сабаби 9 апрелдаги ВМ қарори тўлиқ бекор бўлмади, лекин 4 июндан айнан ҳамма машиналар кундузи чироқ ёқиб юрсин, деган мажбурият бекор қилинди (2021 йилгача узайтирилди). Яъни бу бўйича олдин қўлланган жарималар ундирилиши асосли. Энди масаланинг иккинчи жиҳати – Ўзбекистон Республикаси Маъмурий жавобгарлик тўғрисидаги кодексининг 9-моддасига кўра, маъмурий ҳуқуқбузарлик учун жавобгарликни енгиллаштирувчи ёки бекор қилувчи ҳужжатлар орқага қайтиш кучига эгадир, яъни ушбу ҳужжатлар чиққунга қадар содир этилган ҳуқуқбузарлик ҳолларига ҳам тааллуқлидир. Бу ўринда ҳайдовчида жавобгарликни енгиллаштирувчи ҳолатлар бўлса, жарима тўламаслиги мумкин. Демак, бу борада узил-кесил нуқтани суд қўяди.\nЖарима қоғозидаги хато маълумотларга келсак, мурожаатчининг эътирози асосли. Унга буни бекор қилиш бўйича ҳам судга мурожаат қилишни маслаҳат берардим.\n– Ўзи 101 минг сўм жаримани тўламаслик учун судга ЭКИҲ ҳисобида давлат божи тўлаш, шунча ҳужжат тўплаш ва ойлаб судма-суд юриш фуқароларга оворагарчилик туғдирмайдими?\n– Йўқ. Бундай ҳолатда судга бевосита бориш шарт эмас. Фуқаро ЙҲХХ тегишли бўлимига бориб ҳолатни тушунтирган ҳолда ариза ёзади ва ходимларнинг ўзи ишни судга олиб чиқишади. Суд асосли деб топса, жаримани бекор қилади.\nХуллас, бу масалага узил-кесил ойдинлик кирита олмадик. Қизиқ ҳолатлар: 1. Қоида бекор қилинган, лекин жарима ундириш давом этмоқда; 2. Жарима қоғозида бир автомобиль маълумотлари, лекин жаримани бошқа автомобиль эгаси тўлаши керак.\nМавзу юзасидан қўшимча изоҳларини кутиб қоламиз\nЗарафшонда ички ишлар ходими оғир яраланди, аммо жиноятчини қўлга олди\nЗарафшонда «Ақлли шаҳар» ва «Хавфсиз шаҳар» тизимлари жорий этилади


Рамазон рўзаси учун ҳар куни ният қилинадими? » Тавҳид\nРамазон рўзаси учун ҳар куни ният қилинадими?\n865 марта ўқилган\nСавол: Рамазон (ойи) рўзаси учун қилинган ният, ҳар кун учун қилинадиган ниятнинг ўрнига кифоя қиладими?\nЖавоб: Маълумки ҳар бир киши туннинг охирида туриб, рўза тутиш учунгина саҳарлик қилади. Бунга шубҳа йўқ. Чунки ҳар бир оқил одам қиладиган ишини фақатгина ўз хоҳиши билан амалга оширади. Хоҳиш бу ниятдир. Инсон туннинг охирида фақат рўза тутиш сабабидангина таомланади. Чунки, мақсади фақат таомланишни ўзигина бўлса эди, бундай вақтда таомланиш унинг одатидан эмас! Мана шу ниятдир.\nСиз сўраган саволга бошқа бир ҳолатда эҳтиёж туғилади. Бир одам Рамазонда қуёш ботишидан аваал ухлаб қолди, шу ҳолда ухлаб қолиб кейинги куннинг фажр (бомдод)игача ҳеч ким уни уйғотмади. У кейинги куннинг рўзасини тутишни кечқурун ният қилмади. Унга: «Ойнинг аввалида қилган ниятига асосан, унинг рўзаси тўғри бўлади», деймизми? Ёки: «Рўзаси тўғри бўлмайди», деймизми? Чунки у тунда ният қилмади. Жавоб: Унинг рўзаси тўғри бўлади. Рожиҳ-кучлироқ сўзга кўра Рамазон ойининг аввалидаги ният (бутун Рамазон учун) кифоядир, ҳар бир кун учун ниятини янгилашига ҳожат йўқ.\nФақат рўза тутмасликка рухсат берилган (сафар ёки аёлларнинг ой кўришлари каби) ҳолат бўлса, бу ойни ичида (баъзи кунлар) рўза тутмади. Бу ҳолатда яна рўза тутишни бошлаган кунидан ниятини янгилаши лозим бўлади.\n/ Фатволар / Рўза / Рўза нияти / Рамазон рўзаси учун ҳар куни ният қилинадими?\n• Эр-хотин бир-бирининг авратига қараши жоизми?\n• Наҳотки мусулмонлар қатли – Жаннат сари йўл бўлса?!\n• ИШИДни яхши кўриш ва уларга байъат бериши жоиз эмас


11:31 / 10.02.2017\nМакроиқтисодий мутаносиблик ва барқарор ўсиш суръатларига эришишнинг муҳим шартларидан бири иқтисодиётда таркибий ўзгартиришларни изчил давом эттириш, шу жумладан, маҳаллий хомашё ҳамда материалларни чуқур қайта ишлаш орқали ишлаб чиқариш ва экспорт таркибида юқори қўшимча қийматга эга тайёр маҳсулотлар улушини кўпайтириш ҳисобланади. Мамлакатимизда мустақиллик йилларида ушбу йўналишда амалга оширилаётган аниқ ҳамда кенг кўламли ислоҳотлар қўлга киритилаётган улкан натижаларга мустаҳкам замин яратмоқда. Ўтган чорак асрда Ўзбекистон иқтисодиёти 6 баравар ўсгани, ҳали-ҳануз давом этаётган глобал молиявий-иқтисодий инқирознинг салбий таъсирларига қарамасдан, юртимизнинг барқарор ривожланиб бораётгани бунинг яққол тасдиғидир.\nМиллий иқтисодиёт рақобатдошлигини кучайтириш ва таркибий ислоҳотларни амалга ошириш бўйича узоқ муддатли стратегияни рўёбга чиқариш, муваффақиятларни мустаҳкамлаш учун яна бир қатор долзарб масалаларни ҳал қилиш талаб этилади. Хусусан, мамлакатда энергетика ресурсларидан фойдаланиш тизими тубдан қайта кўриб чиқилиб, тараққиётнинг энергия самарадорлигини таъминлайдиган моделига ўтиш бугунги кун заруратидир.\nБинобарин, республикамизда саноатлашиш суръати ҳамда аҳоли сонининг жадал ўсиши туфайли энергия истеъмоли, айниқса, иқтисодиёт тармоқларининг энергетика ресурсларига бўлган эҳтиёжи сезиларли даражада ортиб бораверади. Чунки БМТ прогнозларига кўра, 2030 йилга бориб, Ўзбекистон аҳолиси 37 миллион нафарга етиши мумкин.\nБу, ўз навбатида, углеводород ресурсларини тежаш ва улардан оқилона фойдаланишни тақозо қилади. Нега деганда, ушбу хомашё захиралари чегараланган. Ҳисоб-китобларга қараганда, ресурслар истеъмолининг бугунги ҳажми сақланиб қоладиган бўлса, 2030 йилда энергетика ресурсларининг танқислиги жами эҳтиёжга нисбатан 65,4 фоизни ташкил қилиши эҳтимоли бор.\nУглеводород ресурслари орасида табиий газга алоҳида эътибор талаб этилади. Чунки электр энергетикасида бирламчи иссиқлик-энергетика ресурслари эҳтиёжлари таркибида табиий газга боғлиқлик 85 фоиздан ортади. Табиий газ сарфининг 42 фоизи электр энергиясини ишлаб чиқаришга, 27 фоизи аҳоли, 26 фоизи иқтисодиёт тармоқлари эҳтиёжларини таъминлашга тўғри келади. Шунинг ўзиёқ, биринчи галда, табиий газдан иссиқлик электр станциялари (ИЭС)да электр ва иссиқлик энергияси ишлаб чиқариш учун фойдаланиш самарадорлигини ошириш зарурлигини кўрсатади.\nАфсуски, бугунги кунда соҳанинг жорий техник ҳолати шу даражадаки, ИЭСда ишлаб чиқарилаётган маҳсулотлар таннархида харажатлар улуши ўртача 94,5 фоизни, айрим станцияларда эса 100 фоиздан ортиқни ташкил этмоқда. Иссиқлик электр станция-ларида соҳавий асбоб-ускуналарнинг эскириши ўртача 91,73 фоиз экани бунга сабаб бўлаётир. 2015 йилда “Ўзбек¬энерго” АЖ конденсацион иссиқлик электр станцияларида электр энергиясини ишлаб чиқаришда фойдали иш коэффициенти 28,4 — 42 фоиз ўртасида, ўртача эса 33,5 фоизни ташкил қилди. Бу Европа Иттифоқи, Жануби-Шарқий Осиёда фойдаланилаётган шу турдаги замонавий иссиқлик электр станциялари кўрсаткичларидан 1,5 баравар камдир. Табиийки, 1 кВт. соат электр энергиясини ишлаб чиқариш учун хориждаги электр энергияси ишлаб чиқарувчилари билан таққослаганда кўпроқ иссиқлик-энергетика ресурслари сарфланмоқда. Масалан, 2015 йилда Европа Иттифоқи мамлакатлари замонавий ИЭСларида 1 кВт. соат электр энергиясини ҳосил қилишга 269 грамм шартли ёнилғи сарфланган бўлса, “Ўзбекэнерго” АЖ иссиқлик электр станцияларида бу кўрсаткич қарийб 374,9 граммга етади.\nҲозирги кунда Навоий, Толимаржон, Тошкент иссиқлик электр станцияларида амалга оширилаётган буғ-газ ва газ турбинаси қуриш ишлари, шунингдек, яқин келажакда Тўрақўрғон, Тахиатош, Сирдарё ИЭСларида ҳам бундай ишлар кўзда тутилаётгани соҳада ёнилғи сарфини 1 кВт. соат электр энергияси ишлаб чиқариш учун 269 — 300 граммгача шартли ёнилғига қисқартириш имконини беради. Бу саъй-ҳаракатлар, шубҳасиз, энергетика соҳасида барқарор ривожланишни таъминлаш йўлидаги стратегик вазифалардан бири бўлган ёнилғини қатъий тежаш, электр ва иссиқлик энергиясини ишлаб чиқариш таннархини пасайтиришга хизмат қилади.\nКимё саноатидаги юқори энергия сарфи ўз-ўзидан маҳсулот таннархининг ортишига ҳамда унинг етарли даражада рақобатдош эмаслигига асосий сабаб бўлмоқда. Ўзбекистон кимё саноати корхоналарида маҳсулот чиқариш нархида харажатлар улуши 99,7-100 фоизни ташкил қилади. Улардан 64 фоизи айнан энергетика ресурсларига сарфланади. Ваҳолонки, замонавий технология ва асбоб-ускуналарни қўллайдиган хорижий корхоналарда бу кўрсаткич 25 — 30 фоиздан иборат, холос.\nХусусан, Ўзбекистонда бир тонна аммиак ишлаб чиқаришга 1868 куб метр табиий газ сарфланади. Агар бу жараёнда Haldor Topsoe русумли замонавий ускуналардан фойдаланилганда, мазкур кўрсаткич 902 куб метрдан ошмайди. Яъни юртимиз корхоналарида аммиак ишлаб чиқаришга табиий газ сарфи замонавий технологиялар қўлланилгандагига қараганда 2,1 баравардан ҳам зиёддир. Бундай ишлаб чиқариш субъектларида электр энергияси турдош замонавий корхоналардагига нисбатан 1,5 — 2,5 баравар кўп ишлатилади. Қолаверса, эскирган асбоб-ускуналар таъмирталаб бўлиб қолгани сабабли уларнинг эксплуатацияси харажатлари 1,5 — 2 баравар кўпроқдир.\nҲисоб-китоблар шуни кўрсатаяптики, Ўзбекистонда бирмунча тежамкор қувватлар ишга туширилса, энергия сарфини 2 — 2,5 бараварга, аммиакнинг таннархини эса 1,8 бараварга пасайтириш мумкин. Бундай ҳолат бошқа турдаги минерал ўғитлар ишлаб чиқаришда ҳам кузатилмоқда. Масалан, азот ишлаб чиқаришда маҳсулот таннархида энергия ресурсларининг улуши 70 фоиздан ортиқни ташкил қилади, энергия сарфи эса хориждагига нисбатан 2 — 2,5 баравардан ошади.\nУмуман, кимё саноатида энергия истеъмоли бир фоизга камайиши маҳсулот таннархини 0,6-0,8 фоизга пасайтириш имконини беради.\nШуни алоҳида қайд этиш керакки, бугун кимё соҳасидаги корхоналар томонидан ишлаб чиқарилаётган минерал ўғитлар монопол маҳсулотлар реестрига киритилган. Монопол маҳсулот нархида кўзда тутилган даромад ҳар доим ҳам ишлаб чиқариш қувватларини янгилаш, корхонани ривожлантириш ҳамда молиявий-иқтисодий хавфларнинг олдини олиш мақсадида ўз айланма маблағини тўлдириш учун етмайди.\nБундан ташқари, минерал ўғит сотиб оладиганлар — қишлоқ хўжалиги корхоналарининг дебитор қарздорлиги, иккинчи тарафдан ишлаб чиқарилган маҳсулотнинг меъёрдан зиёд қолдиғи мавжудлиги туфайли вазият янада чуқурлашиб, энергия ресурси етказиб берувчилар кредитор қарздорлигининг ортишига сабаб бўлмоқда.\nБунда кимё саноатида энергия самарадорлигини ошириш мавжуд аммиак ва азот ишлаб чиқариш қувватларини илғор технологияларни жорий қилиш орқали тўлиқ модернизациялашни ҳамда энергия кўп истеъмол қиладиган қувватларни эксплуатациядан чиқаришни тақозо этмоқда. Бу аммиак тайёрлашда энергия сарфини 1,5 — 2 бараварга камайтиришга замин яратади. Навоий вилоятида “Навоийазот”нинг эскирган қувватлари ўрнида аммиак, карбамид ва азот кислотаси ишлаб чиқарадиган замонавий қувватларни қуриш тўғрисида қарор қабул қилинган бўлса-да, “Фарғонаазот”да бу борада аниқ бир стратегия йўқ. Таассуфли томони шундаки, ушбу корхона маҳсулотлари ташқи бозор у ёқда турсин, ички бозордаги рақобатга ҳам бардош бера олмаяпти.\nҚурилиш материаллари саноати ҳам иссиқлик-энергетика ресурсларининг йирик истеъмолчиси ҳисобланади. Мазкур соҳада маҳсулот ишлаб чиқариш ҳамда сотишда ёнилғи ва энергия сарфи улуши 50 фоизга етади. Бу, албатта, ўтган асрда қурилган заводларда ҳали ҳам эскирган технологиялардан фойдаланилаётгани натижасидир. Бугун цемент ишлаб чиқарадиган учта заводда юқори энергия сарфига эга бўлган “ҳўл” деб аталадиган усул кенг қўлланилади. Мисол учун, “Оҳангаронцемент”да бир тонна маҳсулот ишлаб чиқаришга 286,7 килограмм, “Қувасойцемент”да 246,6 килограмм, “Бекободцемент”да эса 230 килограмм шартли ёнилғи кетади. Мамлакатимиздаги цемент заводларидан фақатгина “Қизилқум¬цемент”да кам, яъни 130 килограмм шартли ёнилғи сарфланади. Бу “қуруқ” усули амалиётга татбиқ этилгани самарасидир. Аммо ушбу кўрсаткич ҳам Япония, Корея Республикасидаги тегишли корхоналар билан қиёсланганда, 30 фоиз кўп. “Қуруқ” усулида ишлайдиган мазкур корхоналарда шартли ёнилғининг барча сарфи бир тонна клинкерга 120 килограммдан ошмайди. Хитой ва Туркиядаги цемент заводлари ҳам худди шундай кўрсаткичларга эга. Ва айнан улар ички бозордаги маҳаллий ишлаб чиқарувчилар билан асосий рақобатга киришади. Натижада ўзимизнинг цемент маҳсулотимиз нарх омили сабаб рақобатда ўз мавқеини бой бериб қўймоқда.\nСамарадорлиги юқори бўлган технологияларни жорий этиш орқали энергия истеъмолини, ҳатто, 30 фоизга камайтириш истиқболда цемент заводларида 230 минг тонна шартли ¬ёнилғи ёки 200 миллион куб метр табиий газ тежаб қолиш имконини -беради. Пировардида цемент таннархи 15 — 20 фоиз арзонлашади.\nШунингдек, ғишт ишлаб чиқаришда ҳам энергия ресурслари катта миқдорда сарфланади. Халқаро амалиёт шуни кўрсатаяптики, ишлаб чиқаришда энергия сарфини кескин камайтирадиган технологиялар мавжуд. Жумладан, газ ўтказмайдиган туннель печларини қўллаш, бўшлиқни кенгайтириш орқали ёнилғи сарфини ўртача 30 — 40 фоиз иқтисод қилиш мумкин. Аммо ушбу технологиялар мамлакатимиздаги корхоналарда оммалашмаяпти.\nШу маънода, юртимизда қурилиш саноати корхоналарини тубдан модернизациялаш, амалиётга юқори технологик линияларни жорий қилиш зарур. Бунда, айниқса, энергия тежамкор технологияларга алоҳида эътибор қаратиш лозим. Масалан, ғовакли кавакда ғишт ишлаб чиқаришни йўлга қўйиш ёнилғи сарфини 15 фоиз қисқартиради. Қурилишда ишлатиладиган ҳамда иссиқ сақлайдиган материалларнинг замонавий турларини ишлаб чиқаришни ўзлаштириш ҳам жуда муҳим. Негаки, девор конструкциясидаги 1 куб метр шундай материал 3 мингта ғиштнинг иссиқликни изоляцияловчи хусусиятини ўзида мужассам этади. Ваҳолонки, маҳсулот ишлаб чиқаришга атиги 50 килограмм шартли ёнилғи кетса, 3 минг дона ғишт тайёрлашга 1000 килограмм шартли ёнилғи сарфланади.\nЭнергияни тежаш бўйича шу ва бошқа чора-тадбирлар қурилиш материаллари саноатида энергия сарфини кескин камайтиришга, натижада маҳсулотнинг таннархини пасайтиришга олиб келади. Бу, айниқса, ички ва ташқи бозордаги рақобатда жуда муҳим ўрин тутади.\nДарҳақиқат, энергия самарадорлигини ошириш энергетик ресурсларни, биринчи галда, Ўзбекистон учун стратегик аҳамиятга эга бўлган табиий газни иқтисод қилишга, айни пайтда юқори қўшилган қийматга эга маҳсулотлар ишлаб чиқаришга кенг йўл очади. Масалан, 3,5 миллиард куб метр табиий газни синтетик суюлтирилган ёнилғига айлантириш хом ашёга нисбатан қўшимча қийматни 7 — 9 баравар ошириш имконини беради. Ҳисоб-китоблар шуни кўрсатаяптики, Ўзбекистонда газни GTL технологияси бўйича қайта ишлаш орқали маҳсулот тайёрлаш таннархи дунё кўрсаткичларидан бирмунча паст. Хусусан, метанол ишлаб чиқариш 2 баравар, синтетик ёнилғи 1,6 баравар арзон бўлади. Бу газнинг экспорт нархлари бўйича қийматини ҳисобга олган шароитда ҳам юқори рақобат кўрсаткичларига эришишда муҳим омилдир.\nБундай мисолларни кўплаб келтириш мумкин. Дейлик, минг куб метр табиий газ қийматини бирлик сифатида оладиган бўлсак, ундан пластик маҳсулотлар ишлаб чиқарилса, бозор қиймати 15 баравар ўсади, тайёр маҳсулотлар 25 марта кўпаяди. Кўриниб турибдики, табиий газ экспортининг ортиб бораётган қисмини қайта ишлаш натижасида олинган маҳсулотларни экспорт қилиш жадаллаштирилиши мақсадга мувофиқ.\nШу билан бирга, энергия ресурсларини тежашдан қолган қўшимча маблағни иқтисодиётимизнинг етакчи корхоналарини модернизациялашга, уларни замонавий энергия тежамкор, юқори ишлаб чиқариш қувватига эга асбоб-ускуналар харидига йўналтириш мумкин. Бу, энергия самарадорлигини жорий қилиш орқали тайёрланаётган маҳсулотнинг таннархини пасайтириш, ички ва ташқи бозорларда рақобатдошлигини ошириш, пировардида таркибий ўзгаришларни жадаллаштиришга хизмат қилади.\nБуларнинг барчаси энергия самарадорлигини ошириш бўйича узоқ муддатли давлат стратегиясини ишлаб чиқиш ва қабул қилиш заруратини туғдирмоқда. Унда иқтисодиётнинг барча соҳа ҳамда тармоғида энергияни тежаш, халқ хўжалиги ва аҳоли истеъмолида қайта тикланадиган энергия манбаларидан фойдаланиш имкониятларини кенгайтириш, электр энергияси ишлаб чиқариш бўйича замонавий қувватларни ишга тушириш, “яшил иқтисодиёт”га ўтиш масалаларини комплекс ҳал қилиш йўллари ¬назарда тутиларди. Энергия самарадорлигини юксалтиришдек фойдаланилмай ётган улкан захирани ишга солиш, шубҳасиз, мамлакатимиз раҳбарияти томонидан белгилаб берилган миллий иқтисодиётимизнинг рақобатдошлигини ошириш ҳамда ялпи ички маҳсулотимизнинг юқори суръатларда ўсишини таъминлаш бўйича ¬устувор вазифаларни ҳал қилишда муҳим ўрин тутади.\nИқтисодий тадқиқотлар маркази материаллари\nЭнергия Электр Ток электр станциялари\n2020 йилга бориб 20 та мамлакат кўмир ёқиладиган электр станцияларидан воз кечади


Chrome OS рақобатчиси – Windows 10 S тақдим этилди - Terabayt.Uz\nChrome OS рақобатчиси – Windows 10 S тақдим этилди\nНью-Йоркдаги тадбир давомида Microsoft ўзининг Windows 10 S операцион тизимини намойиш этди. Компания буни ҳамёнбоп компьютерларда ишлаш учун оптималлаштирилган – енгил операцион тизим версияси сифатида тақдим қилмоқда.\nWindows 10 S’да дастурларнинг, жумладан, тўлақонли Office тўпламининг ҳам тўлиқ десктоп версиялари бемалол ишлайди. Ягона шарти – бу иловалар Windows Store’да мавжуд бўлиши лозим.\nЯъни, агар Google ўзининг Chrome браузерини Windows Store’га юкласагина, уни янгича операцион тизимга ўрнатиш мумкин бўлади. Шунгача эса Microsoft ўзининг Edge браузерини оммалаштиришда давом этаверади.\nАгарда фойдаланувчи бирор дастурни Microsoft’нинг дўконидан эмас, бошқа манбадан юклаб олишга уринса, тизим унга шу дастурнинг Windows Store’даги муқобилини таклиф қилади. Агарда ўша чет илованинг ўзи керак бўлса, фойдаланувчи ўз компьютери тизимини Windows 10’га янгилаши ва кейин исталган дастурни хоҳлаган жойдан кўчириб олиб ўрнатиши мумкин бўлади.\nКомпания вакилларининг сўзларига кўра, Dell, HP, Samsung, Toshiba, Acer, Asus ва Fujitsu аллақачон Windows 10 S’га мос қурилмалар устида иш бошлашган.\nЯнги тизимни қўллаб-қувватловчи бошланғич даражадаги ноутбуклар нархи 189 АҚШ долларидан бошланиши айтилмоқда.\nМазкур компьютерлар аввало таълим соҳасига мўлжалланган; шу боис нархи ҳамёнбоп, яна унда Minecraft: Education Edition ҳамда Office 365 дастурларига ўқувчи ва ўқитувчилар учун бепул обуна йўлга қўйилган. Булардан ташқари, мактабларга ўзларининг эски компьютерларига Windows 10 S’ни бепул ўрнатиш ҳам таклиф қилинади.\nЯнги операцион тизимни ҳамда унинг базасида чиқариладиган ноутбукларни шу йил ёзда – айнан янги ўқув йили арафасида синаб кўриш мумкин бўлади.\n#Chrome #Chrome OS #kompyuter #Microsoft #Windows #Windows 10 #Windows 10 S #Windows Store #ноутбук #хабарлар


19 Октябрь 2021 18:30\nNUR-SULTAN. Kazinform - 2021 йил 1 октябр ҳолатига 189,1 минг оиладан 903,9 минг кишига манзилли ижтимоий ёрдам тайинланди. Бу йил бу мақсадлар учун бюджетдан 83 миллиард тенге ажратилди, деб хабар беради Kazinform Қозоғистон Республикаси Меҳнат ва аҳолини ижтимоий ҳимоя қилиш вазирлиги матбуот хизматига таяниб.\nҲар бир оила аъзосига ўртача даромади минтақавий яшаш минимумининг 70 фоизидан паст бўлган фуқароларга манзилли ижтимоий ёрдам берилади.\nШунингдек, республиканинг барча ҳудудларида манзилли ижтимоий ёрдамни тақдим этишнинг янги механизмини амалга ошириш доирасида кам таъминланган оилаларнинг мактабгача ёшдаги болаларини кафолатланган ижтимоий пакет билан таъминлаш ишлари олиб борилмоқда.\n2021 йил 1 октябр ҳолатига кўра, бир ёшдан олти ёшгача бўлган манзилли ижтимоий ёрдам олувчиларидан 230,5 минг болага маҳсулот ва маиший кимё тўпламлари кўринишидаги кафолатланган ижтимоий тўплам топширилди.\nФавқулодда ҳолат ва чекланган карантин чоралари туфайли манзилли ижтимоий ёрдам олувчиларига мурожаат қилиш муддати 2020 йилнинг II,III ва IV чоракларида, шунингдек 2021 йилнинг I, II чоракларида узайтирилди.\nҲозирги вақтда қозоғистонликлар яшаш жойидаги бандликка кўмаклашиш марказига, шунингдек электрон ҳукумат портали (egov.kz) орқали манзилли ижтимоий ёрдам тайинлаш учун ариза беришлари мумкин.


Мутасадди вазирлик электр энергияси нега ўчишини тушунтириб берди - UzNews.uz\nЭнергетика вазирлиги нима сабабдан электр энергияси таъминотида узилишлар бўлишига изоҳ берди.\nЭнергетика вазирлиги маълум қилишича, электр энергияси таъминотидаги узилишларнинг асосий сабаби – ҳаво ҳароратининг совиб кетиши натижасида электр энергияси истеъмолининг кескин ортиб кетиши туфайли юзага келади.\n“Шу билан бирга, қисқа муддатли узилишлар тизимдаги катта аварияларнинг олдини олишга имкон беради. Бунинг сабаби шундаки, ҳар қандай энергия тизимида унинг барқарор ишлаши учун ҳар қандай вақтда (миллионсекунд) истеъмол ва ишлаб чиқариш ўртасидаги энергия мувозанати (баланси) таъминланиши муҳим” – дейилади хабарда.\nТаъкидланишича, ушбу жараён истеъмолчиларга электр энергиясини ишончли ва узлуксиз етказиб бериш ва энергия тизимининг муаммосиз ишлашини таъминлаш нуқтаи назаридан жуда муҳим ҳисобланади.\n“Электр энергиясига бўлган эҳтиёжнинг кескин ортиши (ёзда ёки қишда) кузатилган пайтда ҳатто ривожланган мамлакатларда ҳам истеъмол ва ишлаб чиқариш ўртасидаги энергия балансини таъминлаш жуда қийин вазифа бўлади. Бунда катта аварияларни ва бутун мамлакатда истеъмолчилар электр энергияси таъминотидан узилишини олдини олиш учун электр энергияси таъминотида чекловлар жорий этилишига мажбуран олиб келади” – дейилади вазирлик тушунтиришида.\nШу боис, энергия балансини таъминлаш мумкин бўлмаган ҳолатларда, ҳудудий электр тармоқлари корхоналарининг диспетчерлик бошқармаси истеъмолчиларнинг бир қисмини режа жадвалига мувофиқ чекловлар ўрнатишга мажбур бўлади. Ушбу графиклар, қоида тариқасида, паст кучланишли (0,4 кВ, 6 - 10 кВ) тақсимлаш электр тармоқларини ўз ичига олади.\n“Бу ҳаракатлар мамлакат энергетика тизимида юзага келиши мумкин бўлган йирик аварияларнинг олдини олишга қаратилган. Бу эса электр энергиясини кечаю-кундуз мунтазам равишда мониторинг қилиб бориш ва диспетчер назоратининг ўз вақтида жавоб бериш имконини беради” – дейилади хабарда.\nУзбекистонга совук келмасинда


Фақирларга эҳсон қилиш – Islom Nuri\nФақирларга эҳсон қилиш\nЭй ўғлон, камбағал ҳам сенга ўхшаган инсон. Уни ҳам очлик ва чанқоқлик қийнайди, совуқ ва иссиқ унга ҳам озор беради. У сен муҳтож бўладиган ҳаёт воситаларида сенга ёрдам беради. Шунинг учун сен унга яхшилик қилмоғинг ва унга меҳрибонлик қилишинг вожибдир. Аллоҳ сенинг бу қилган эҳсонинг эвазига яхши мукофот билан тақдирлайди:\n“Сизлар нимани эҳсон қилсангиз, Аллоҳ уни эвазига сизларни\nмукофот билан тақдирлайди.”\nҚуйидаги ишлар фақирларга эҳсон қилиш жумласидандир:\n1. Камбағалларнинг болаларига илм ва касб-хунар ўргатиш учун бепул мактаблар очиш.\n2. Уларнинг касалларини даволаш учун шифохоналар очиш.\n3. Етимлар, ожизлар, заифлар ва ногиронларга бошпана бериш учун мискинлар уйини очиш.\n4. Уларга моллар, кийим-кечаклар ва таомлар садақа қилиш.\n5. Уларнинг ишга қодирларига иш топишда кўмаклашиш. Токи у ўғрилик каби зарарли ишларни қилишга мажбур бўлмасин.\n6. Камбағални камбағаллиги учун камситма. Чунки камбағаллик уят эмас.\nБиз аввало камбағал қариндошларимизга эҳсон қилишимиз чиройли бўлади. Чунки қариндошлар бизнинг яхшилигимизга бошқалардан кўра ҳақлироқдир.\nБир бойнинг катта боғи бор бўлиб у ҳар йили камбағалларга бу боғнинг меваларидан бир қисмини садақа қилар эди. У ўлгунча шу одатида давом этди. Кейин ўғиллари оталаридан боғни мерос қилиб олгач, камбағалларга эҳсон қилишдаги оталарининг одатига зид иш қилишни хоҳладилар. Меваларни йиғиб олиш вақти келганида камбағаллар уларни кўрмаслик мақсадида меваларни териб олиш учун боғга тунда боришни мақсад қилдилар.\nЛекин, Аллоҳ улар етиб боришларидан олдин боғни ёқиб юбориш билан уларни\nжазолади. Кейин улар бир-бирларига мана бу ниятимизнинг ёмонлиги ва\nкамбағалларни насибаларидан маҳрум қилмоқчи бўлганимиз учун бизга Аллоҳ\nтарафидан бўлган жазо деб яна аввалги оталарининг одатига қайтдилар.


"QO’QON 1912" профессионал футбол клуби » “Реал Мадрид”да малака ошириш, “Нефтчи” ва Абрамов, узоқдан бериладиган зарбалар – Музаффар Музаффаров билан катта интервью\n“Реал Мадрид”да малака ошириш, “Нефтчи” ва Абрамов, узоқдан бериладиган зарбалар – Музаффар Музаффаров билан катта интервью\nБахтиёр Ашурматов мураббийлигидаги “Қўқон-1912” жамоаси қишки трансферлар ойнаси вақтида таркибини бир қатор кучли ва яхши савиядаги футболчилар билан тўлдириб олди.\nЎз олдига юқори мақсадларни қўйган қўқонликлар ўтган мавсумни “Металлург” сафида ўтказган Музаффар Музаффаров ҳисобига ярим ҳимоя чизиғини кучайтиришга эришди. Кўпчилик мухлисларга маълумки ушбу футболчи таниқли мураббий Мурод Исмоиловнинг фарзанди ҳисобланади. Унинг миллионлар ўйинини танлашига ҳам бевосита оиладаги муҳит сабабчи бўлган десак муболаға бўлмайди. Шу вақтга қадар тўп тепган жамоаларида мураббийларнинг ва мухлисларнинг ишончини қозона олган кўп сонли футболчилардан бири саналади. Майдон марказидаги етакчиларга ҳос ҳаракатлари, ўйинни ўз қўлига олишдан қўрқмаслигига кўп бор гувоҳ бўлганмиз. Узоқдан кутилмаган зарабалар, ностандарт ҳаракатлар рақиб жамоадаги дарвозабонларни қийнаб қўяди. Биз эса яқинда ушбу футболчини суҳбатга чорлаб бир қатор саволлар билан юзландик.\nФутболдаги илк қадамлар\n“Барча болалар қатор менда ҳам футболга қизиқиш юқори бўлган. Дадам футбол ўйнаган пайтларида мени ўзлари билан машғулотларга олиб борардилар. Қайсидир йили Бухоро шаҳрига мусобақага боргандик. Ўшанда “Пахтакор” академияси ҳам келганди. Ҳаракатларимни кўриб бориб Отабек Ғуломхўжаев “Пахтакор”га таклиф қилганлар. 10 ёшимда Тошкентга келганман. Кўникиш, мослашишда жуда қийналганман. Кўп маротаба қайтиб келардим уйга. Дадам яна обориб қўярдилар. Пойтахтда яшаш осон эмаслигини билганлари учун дадам дўстларидан қарз олиб менга берардилар. Охири “Пахтакор” бизга квартира ажратган. Онамлар билан бирга яшардим. Ҳар томонлама қийин бўлган. 10 йил давомида “Пахтакор”да миллионлар ўйини сир-асрорларини ўрганганман”.\n“Суғдиёна”да мавсум кашфиёти бўлиши ёхуд Фарғонадан Жиззахга.\n“2014 йил “Нефтчи” ўринбосарлар жамоасида тўп тепардим. Баҳром Ҳайдаров менга ўзимни Олий лигада синаб кўришим борасида маслаҳат берганлар. Шундан сўнг “Суғдиёна” бош мураббийи Даврон Файзиевга мени тавсия қилганлар. Адашмасам 3 та учрашувда майдонга тушганман. Мураббийда илиқ таассурот қолдирган бўлсам керак маълум вақтдан сўнг шартнома имзолаганмиз. Даврон акага ишонч билдирганлари учун раҳмат айтаман. Мен ҳам уларнинг ишончларини оқлашга ҳаракат қилдим. Жиззахда мухлислар футболни яхши кўришади. Шу боис клуб ҳар мавсум чиройли ўйин намойиш этади”.\n“Нефтчи” ва Вадим Абрамов.\n“Ҳа, “Нефтчи” жамоасини Фёдоровдан сўнг иккинчи даврада Вадим Абрамов қабул қилиб олди. Мен футболчи сифатида айтишим мумкинки, Вадим Карленович қўл остида мен янада кўпроқ ўсишга эришдим. Кўп нарсаларни ўргандим. Шахсан менга Абрамовнинг ҳужумкор услуби ёқади”.\nУзоқдан уриладиган голлар ва жарима зарбалари.\n“Ҳар бир футболчини ўзига яраша устун томонлари бўлади. Гоҳида ўйиндаги вазиятдан келиб чиқиб қарор чиқаришингизга тўғри келади. Умуман олганда учрашувларда зарабалар йўллаш ўзимнинг услубим ҳисобланади”.\n“Металлург”дан кетиш ва “Қўқон-1912” сафига қўшилиши.\n“Металлург”дан кетмоқчи эмасдим. Ўтган йили Тошкент клубларидан ҳам таклифлар бўлди. Хорижга йўл олишим ҳам мумкин эди. Лекин, Андрей Шипилов билан гаплашиб жамоада қолишга қарор қилдим. Туркиядаги йиғин давомида оёғимни синдириб олдим. Клуб раҳбарларига рахмат. Ўша ерда жаррохлик амалиётини ўтказдим. Баъзи бир оилавий муаммолар сабаб Фарғонага қайтишга қарор қилдим. Натижада “Қўқон-1912″ билан шартнома имзоладим. Аҳил ва иноқ жамоа сафига қўшилдим. Бош мураббий Бахтиёр Ашурматов билан ҳам аввал ишлаганман. 2018 йил АГМК жамоаси билан Ўзбекистон кубогида ғолиб чиққандик. Жамоамиз олдига юксак вазифаларни қўйган. Бунинг учун барча нарса етарли. Кубокдами ёки Суперлигадами бизга фарқи йўқ. Вазифамиз ҳар бир учрашувда ғалаба қозониш ва ўз мақсадимиз сари олдинга интилиш”.\nИспания ва “Реал Мадрид”.\n“2009 йил “Пахтакор” билан Испанияга мусобақага борганмиз. У ердагилар “Пахтакор”га таклиф билан чиқишди. Режа бўйича икки ой Мадридда кўрикда бўлишим керак эди. Улар эса биз билан яна қоласан деб олти ойга чўздиришган. Менга шартнома ҳам таклиф қилишганди. Фақат битта муаммо бор эди. Ҳали паспорт олмагандим. Паспорт олганингдан кейин яна келасан дейишган. Орада икки йил ўтди. Жароҳат олганимдан кейин қайтиб бормадим”\nЖалолиддинов ва Ўрунов Москва жамоаларида бемалол ўйнаб кета олади.\n“Ҳа, охирги пайтларда Россия клублари ўзбекистонлик футболчиларга кўп бор таклиф билан чиқишмоқда. Албатта, бу футболимиз ўсаётганидан ва футболчиларимиз яхши савияга чиқиб бораётганидан далолат беради. Худо хоҳласа бу боллар Москва шаҳри жамоаларида бемалол ўйнаб кета олади. Шундан сўнг бизнинг футболга бўлган қараш ва эътибор ижобий томонга ўзгарса ҳеч гап эмас”.


Заставадан қочган чегарачилар ушланди\nҚозоғистонда ўзбошимчалик билан заставани ташлаб кетган 11 ҳарбий ушланди. Бу ҳақда Қозоғистон Миллий хавфсизлик қўмитаси Чегара хизмати маълум қилди.\nҚозоғистон Миллий хавфсизлик қўмитаси Чегара хизмати маълумотига кўра, қозоқ-хитой чегарасидаги “Терсайриқ” чегара заставасини ўзбошимчалик билан ташлаб кетган 11 ҳарбий 19 июн куни соат 13 дан 40 дақиқа ўтганда Шарқий Қозоғистоннинг Тарбагатай тумани Жанаталап қишлоғи яқинидан ушланган.\nЧегара хизматининг ўзини таништирмаган ходимига кўра, Чегара хизмати, Ички ишлар департаменти ва Миллий хавфсизлик қўмитаси департаменти томонидан тузилган махсус қидирув гуруҳи 11 чегарачини “Терсайриқ” чегара заставасидан 18 километр узоқликда қўлга олган.\n- Улар чегарадан қочиб кетмаган, балки заставани ўзбошимчалик билан ташлаб кетган. Ҳозирда 11 чегарачи автомашинада чегара заставасига олиб кетилаяпти, дейди расмий.\nЧегара хизмати аввал эълон қилган баёнотда “Жорий йилнинг 18 июн куни тонг саҳарда 2011 йилнинг ноябрида муддатли хизматга чақирилган ўн бир ҳарбий “Шиғис” минтақавий бошқармаси Зайсан чегара отрядининг “Терсайриқ” чегара заставасини ўзбошимчалик билан, қуролсиз ташлаб кетган”, дея хабар қилинди.\nЧегарачилар қочиб кетганидан хабар топган застава бошлиғи мустақил равишда қидирув ташкил қилишга уринган ва бу фавқулодда вазият ҳақида қўмондонликка фақат оқшомга бориб маълум қилган.\nДастлабки расмий маълумотга кўра, чегарачиларнинг ўзбошимчалик билан заставани ташлаб кетишига чегарачилар ўртасидаги ҳарбий низомга мувофиқ бўлмаган муносабатлар сабаб бўлган.\nЧегара хизматидан маълум қилишларича, бу жойда давлат чегарасини қўриқлаш Чегара хизматининг қўшимча бўлинмалари томонидан амалга оширилади.\nАйни пайтда мазкур ҳодиса юзасидан ҳарбий прокуратура томонидан Қозоғистон Жиноят кодексининг 380-моддаси 1-қисми (ҳарбий қисм қўмондонлиги, мансабдор шахслари томонидан хизмат ваколатларининг суиистеъмол қилиниши ёки ошириб юборилиши) бўйича жиноий иш қўзғатилган.\nБу қозоқ-хитой чегарасида сўнгги бир ой мобайнида содир бўлган иккинчи нохуш ҳодисадир. Май ойи охирида Олмаота вилоятидаги “Арқанкерген” чегара масканида 14 чегарачи ва ўрмон қўриқчисининг куйган жасади топилганди.\nМазкур қотилликда чегара заставаси тирик қолган ягона аскар Владислав Челах гумонланмоқда. Ҳуқуқ-тартибот идоралари маълумотларига кўра, ҳозир у сўроқ қилинаяпти. Аммо Челахнинг онаси журналистларга ўғли билан учрашув чоғида Владислав ўз хизматдошларининг ўлимига алоқаси йўқлигини айтганини билдирган.


Сиз илм-маърифат ўчоғисиз » “Нуробод” газетаси\nСиз илм-маърифат ўчоғисиз\nЖАМИЯТ / ТАЪЛИМ / Ўқинг қизиқ! / ТУМАНДА\nҲаётимизнинг илк лаҳзалари она меҳри билан бошланади. Унинг ҳар нафасида, табассумида, ширин сўзларида қайноқ меҳр тафтини ҳис қилиб яшаймиз.\nШунинг учун оналаримиз бизнинг ҳаётимизнинг асл мазмуни ҳисобланади. Аммо яна бир шундай улуғ, мўтабар зот борки, биз унга умрбод таъзим қилсак арзийди. Бу шубҳасиз устоздир.\nМен бугун устозим Каромат опа Нишонова ҳақида тўхталиб ўтмоқчиман. Мактаб давримнинг энг гўзал ва мазмунли онлари мана шу инсон билан ўтган десам хато қилмайман.\nУнинг дарс жараёнини мароқ ва иштиёқ билан тинглар эдим. У кишидаги қатъият, шижоатни бошқа ўқитувчиларимизда учратиш қийин эди. У киши қаттиқ қўллиги билан бирга самимий ҳам эди. Мен устозимдан жуда кўп нарса ургандим. Унинг тинимсиз меҳнатлари бугун кўпчилик ўқувчиларида ўз самарасини кўрсатмай қолмаган.\nМен билан эса, ҳаётимнинг ҳар жабҳасида ёнма-ёндир.\nМен бугун у кишидан урганганларимни фарзандларимга тухфа этаяпман. Шунинг учун устозимни эслаганимда юрагимда ажиб бир сурурни ҳис қиламан. У кишини таърифу тавсифлашга тилларим ожиз. Аммо шуни биламанки мени (бизни) маънавий етукликка ундаган ягона инсондир.\nУстозим Нишонова Каромат опа бугун сизга бошим ерга теккунча таъзимдаман. Сиз мен учун нафақат устоз балки маънавий она ҳамсиз. Менга кўрсатган эътиборингиз, берган билимингиз ва меҳрингиз учун раҳматлар айтаман. Илоҳим сиз каби касбига фидокор, меҳнатсевар, илм-маърифат ўчоғини мангу ёқиб турувчи устозларимиз кўпайсин. Ушанда Ватанимиз келажагига буюк ҳиссаларини қўшувчи авлодларимиз янада кўпаяверади.


Футуролог: cмартфонлар ҳукмронлиги даври тугайди ва... - Terabayt.Uz\nФутуролог: cмартфонлар ҳукмронлиги даври тугайди ва...\nИжтимоий тармоқлар кўпайган сари ҳар бир одам ўз хабарини интернетда тарқатиш имконига эга бўлмоқда. Ахборотлар шу қадар кўпки, гоҳида ёлғон маълумотларни тўғрисидан фарқлай олмаймиз. АҚШлик футуролог олимлар бу ҳали ҳолва эканлигини айтишмоқда, деб ёзади «Дийдор азиз» нашри.\nКелажакда фейк (ёлғон, ясама) янгиликлар сони кўпайиши натижасида аниқ ахборот ноёб топилмага айланади. Унинг қадрини нефть баҳосига тенглаштириш мумкин. Оқибатда одамлар тўғри ахборот учун катта маблағ сарфлашга ҳам тайёр бўладилар. Бу ҳақида Онлайн янгиликлар уюшмасининг (Online News Association conference) 2017 йилги анжуманида АҚШлик футуролог Эми Вебб айтиб ўтди.\nЭми Вебб сунъий онгнинг ахборот технологияларидаги ўрни ҳақида гапирар экан, у секин-аста журналистларни ҳам орта қолдиришини айтди. Мутахассиснинг таъкидлашича, яқин 10 йилда овозни таниш техникаси ёрдамида ўз компьютеримиз билан гаплаша оламиз. Ахборот истеъмолчилари ҳар қандай кўламдаги ахборотга эга бўлишлари учун кенгроқ имкониятлар туғилади. Янги дастурлар ёрдамида бемалол ёлғон видео ва овозлар ҳам яратиш мумкин бўлади. Мисол сифатида Вашингтон университети томонидан яратилган Барак Обаманинг ёлғон видеосини келтириш мумкин. Махсус дастурлар ёрдамида Б.Обаманинг оғиз ҳаракатини ўзгартириб, у керакли мавзуда «гапиртирилган». Келажакда бу каби ёлғон видеоларни ҳар ким ҳам осонгина ярата олади, дейди Эми Вебб.\nЁлғон маълумотлар шу қадар кенг ва тез тарқаладики, оқибатда улар ижтимоий ҳаётдаги ўзгаришларга ҳам сабаб бўлади. Тасдиқланган, тўғри маълумотлар эса нисбатан секин тарқалади. Аниқ маълумот манбаси журналистлар эмас, давлат бўлиши мумкин.\nҲозирда «сунъий онг» ишлаб чиқишда етакчилик қилаётган ўнга яқин компания келажакда ахборот бозорининг назоратчиларига айланади. Сизга қайси ахборот зарурлигини ўзингиз эмас, айнан улар ҳал қилади, дейди Эми Вебб.\n2027 йилга келиб смартфонлар ҳукмронлиги якунига етади ва интернет қурилмалари устунлиги бошланади. Интернет ва «ақлли» уй жиҳозларининг тўлақонли интеграциялашуви рўй беради. Оддийгина қуёшдан тўсувчи кўзойнаклар интернетга кирувчи объектга айланади. Ҳатто линзаларда ҳам интернет оламига киришни таьминлаш бўйича лойиҳалар ишланмоқда. Ҳа, бу ҳозир чўпчакка ўхшаб туюлиши мумкин, лекин бизни айнан шундай келажак кутмоқда.\nИнтернетли кўзойнаклар ҳозирги смартфонларга нисбатан анча «ақллироқ» бўлади. Буюмларингиз ҳатто сизнинг ҳиссиётларингизни сеза олади ва соғлиғингиз борасида қайғуради.\nБиз инсон ДНК ахборотларини компьютерга солиб, уни ташқи кўринишини яратишини буюрдик. Ўхшашлик қойил қоларли даражада. Келажакда бемалол исталган кишининг нусхасини ҳам ярата олиш мумкин бўлади. Машиналар бора-бора яхшилик ва ёмонликни ҳам ажрата оладилар, дейди футуролог.\nМутахассис Эми Вебб келажакда оммавий ахборот воситаларининг тақдири нима бўлиши ҳақида 3 тахминни келтирди.\nОммавий ахборот воситаларининг 70 фоизи янги технологияларни кенгроқ қўллаб яшаб қолишга уринадилар. Аммо фейк хабарларга қарши кураш кескинлашади. Улар учун реклама берувчиларни топиш ҳам амримаҳол бўлиб қолади. Кўпгина ОАВлар касодга учраб, ёпилади.\nФейк – ёлғон ахборотлар даври бошланади. Инсонлар кўпроқ ёлғон ахборотлар истеъмолчисига айланишади.\nАхборот тарқатувчилар технологиялардан унумли фойдаланган ҳолда ёлғон ахборотни самарали текшириш усулларини ўйлаб топадилар ва текширилган ахборот билан даромад топишга ўтадилар.\nАммо, афсуски, сўнгги тахминнинг амалга ошиш эҳтимоли ҳозирда нолга тенг.\n#ақлли уй #футурология #хабарлар #янги технологиялар


Маҳмуд Ражабнинг умр йўлдоши Гулчеҳра Бекмонова «Элтуз»га у ўғиллари ва бошқа яқинлари билан токи шоирни, унинг ишини суриштираётган терговчи суҳбатга таклиф қилмагунча, тунни вилоят ИИБ биноси олдида ўтказишганини билдирди.\n«Аризамизга одатдагидек рад жавоби беришди. Эртаси куни терговчи Умрбек Йўлдошев мени қабул қилди. Икки соат гаплашди. Кўпроқ яхши ваъдалар берди. Мен ўз талабимда қолишимни айтдим», деди «Элтуз»га 14 август куни ИИБ ходими қабулида бўлган Маҳмуд Ражаб.\n«Эрк» демократик партиясининг урганчлик 83 ёшли фаоли Ғойибназар Қўшжонов китобларнинг тақиқланишига қарши эканлигини айтади.\n«Тарихни эслайлик. Муҳаммад Солиҳ – Мустақиллик декларацияси муаллифи, миллий мустақилликни ҳимоя қилиб чиққан шахс. Бугунги кунда кутубхоналарда эски мафкура, Лениннинг китоблари ҳам турибди. Шуларнинг ўрнига Маҳмуд Ражаб келтирган китоблар қўйилса яхши эмасми?» дейди Қўшжонов тармоқда эълон қилинган видеода.\n«Чингиз Айтматов эътироф этган буюк классик шоир Муҳаммад Солиҳ устидан хулоса чиқарган бу экспертларни мен ўрмонда юрган қуёнчаларга ўхшатаман. Бу қуёнчаларни айиқ нима қилишини ўзингиз яхши биласиз», дейди Маҳмуд Ражаб ҳимоясига чиққан яна бир фаол.\nЖорий йилнинг 10 май куни Маҳмуд Ражабнинг уйида тинтув ўтказган ИИБ ходимлари унинг ноутбуки, қўл телефони, шунингдек, Муҳаммад Солиҳ ва Муҳаммад Бекжон китобларини олиб кетишгани ҳақида «Элтуз» хабар берган эди.\ndata-title="Хоразмлик фаолларнинг Маҳмуд Ражаб ҳимоясига намойиш ўтказиш аризаси рад қилинди" data-description="<p>Бир гуруҳ фаолларнинг 13 август куни шоир Маҳмуд Ражаб ҳимоясига норозилик намойиши ўтказишни сўраб Хоразм вилояти ҳокимига, вилоят ИИБ ..." data-image="https://eltuz.com/wp-content/uploads/2019/03/r6247220.jpg" data-url="https://eltuz.com/video/211075/" data-services="facebook,odnoklassniki,twitter,telegram" data-counter="ig">\nЎқувчиларимизга маълуму машҳур Қуддус Аъзамовнинг навбатдаги бир кўрсатуви «Тинчлик учун курашмоқ керак» мавзусига бағишланди. Ана ток шоу, мана ток ...\nАндижонда биткоин яратиш билан шуғулланадиган янги лойиҳа амалга оширилмоқда. Бу ишнинг бошида “Кубикоин” корхонаси тургани, лойиҳанинг қиймати эса 1,2 ...


Имом Бухорий ҳақида илк бадиий фильм...\n13.01.2018 16:01 0 3762\nМуҳаддислар султони, Қуръони каримдан кейинги иккинчи ишончли манба саналмиш «Саҳиҳи Бухорий» номли ҳадислар тўплами муаллифи Абу Абдуллоҳ Муҳаммад ибн Исмоил Бухорий ҳақидаги бадиий фильмни тасвирга олиш ишлари бошланди. Бу ҳақда «Xabar.uz»га ўз манбалари хабар берди.\nФильмнинг ишчи номи: «Дунё имоми». Уни нафақат Ўзбекистон, балки бутун мусулмон мамлакатларда намойиш этиш мўлжалланмоқда. Шу боис фильмни жаҳон талаблари даражасида суратга олиш учун ижодий гуруҳга хорижлик режиссёр ва оператор, тегишли мутахассисларни жалб қилиш, ўша даврга мос тарихий либослар ва бошқа реквизитлар тўпламини тайёрлаш, фильм воқеаларининг катта қисмини араб давлатларидан бирида бир неча ой давомида тавирга тушириш, махсус қуриладиган павильонларда минглаб оммавий саҳна иштирокчиларини тўплаш режалаштирилган.\nФильм сценарийси муаллифи — таниқли публицист Хайрулла Ҳамидов. Айни пайтда Имом Бухорий номидаги Тошкент Ислом институти олимлари сценарийни бойитиш, ишончли манбалар топиш устида изланишлар олиб боришмоқда. Шунингдек, бу жараёнга бир неча ёзувчилар, исломшунос ва бухорийшунос олимлар жалб этилган.\nФильм «Sunrise Entertainment» киностудияси томонидан тасвирга олиниши режалаштирилган. Ижодий гуруҳ таркибида тажрибали мутахассислар — Мурод Каримов (кинорежиссёр), Нозим Жумаев (кинорежиссёр), Алишер Аҳмедов (кинооператор), Анвар Намозов (публицист, ёзувчи), Камолиддин Маҳкамов (маслаҳатчи), Ҳошимжон Омонов (маслаҳатчи), Қобулжон Аҳмедов (координатор)лар бор.\nМанбаларимизнинг маълум қилишича, бадиий фильмни суратга олиш учун катта миқдорда маблағ талаб этилади. Ҳозирча кинокартинанинг молиявий манбаси аниқ эмас. Аммо ижодкорлар бу масала тез орада ижобий ечим топишига умид қилмоқдалар.\nЭслатиб ўтамиз, Президент Шавкат Мирзиёев раислигида 29 декабрь куни миллий кино санъати ва киноиндустрияни ривожлантириш бўйича амалга оширилаётган ишлар таҳлили ва бу борада мавжуд муаммоларни ҳал этиш масалаларига бағишланган йиғилишда ўзбек киночилигидаги муаммолар ҳақида тўхталиб, жумладан, қуйидаги фикрларни билдирган эди:\n«Менинг энг катта ички қийновларим, «Бобур» киносини кўришни ўзим ният қилардим. Улуғбек, Беруний, қилсак бўладими?! Миллатимизнинг орзуси бўлса керак бу кинолар. Нега ал-Бухорий тўғрисида кино йўқ? Ат-Термизий бобомиз?! Термизийлар сулоласи, деганда қанчадан-қанча гаплар бор. Бу ҳам бир йўналишми йўқми?! Мотуридий ҳақида кино кўрсатиш, у ҳам бир йўналиш. Ислом цивилизация, деганда нимани кўрсатамиз биз?!\nЭлимизга тўғри исломни тараннум этиш — жуда катта тарбия. Масжидларда ҳам буни қўйса бўлади. Биринчидан онгимиз ўзгаради, иккинчидан ўзимизнинг устимизда ишлаш билан атрофимизга муҳит яратиб, бошқа иллатдан олиб, ижодга бағишлаймиз. Энг асосий масала – ўзлигимизни англашни жой-жойига қўймас эканмиз, кечаги биз айтган гапларни меъёрига етказа олмаймиз».\nЎзбекистон филм Имом Бухорий\nТехнология 28/12, 16:26\nИнтернет-манқуртлар. Турма ҳаёти, нозирларнинг қўпол муомаласи... (видео)


Фан ва таълим соҳасини янада ривожлантиришнинг комплекс чора-тадбирлар дастурини ишлаб чиқиш.\nФанлар академияси, Олий аттестация комиссияси\nЎзбекистон Республикаси Президентининг қарори лойиҳаси. Лойиҳа қуйидаги масалаларни акс этади:\nAlisher Umirdinov20.01.2017 18:07\nJuda muhim taklif deb oylayman. Qoshimcha ravishda, ayniqsa aniq fanlar sohasida 1-3-5 yillik davomida chet ellik professor oqituvchilarni yurtimiz universitetlariga ishga yollash; har bir sohadagi universitet aspirantlari uchun rivojlangan mamlakatlarning universitet kutubhonalaridan foydalanish va u erdagi professor oqituvchilar bilan uchrashuvlar otkaza olishlari yoki bolmasam eng kuchli chet universitetlri doktorlik ishlarini qila olishlari uchun grantlar ajratish maqsadga muvofiq bolar edi. Faqat sharti ular kelib oz universitetida malum muddat majburiy ishlab berishni yulga quyish kerak.\nМаълумот учун06.02.2017 16:15\nСамадов Фуркатжон 24.01.2017 10:19\nБугунги кунда Республикамизда илмий фаолият соҳасини, унинг бугунги ҳолати ва истиқболини янада ривожлантириш давлатимиз сиёсатининг асосий йўналишларидан биридир ва бу жараёнга бефарк булмасдан, хар бир илмий соха вакиллари оз булсада уз хиссларини кушиш мухим ахамиятга эга деб хисоблайман. Маълумки, хар бир олиб борилган илмий фаолият натижалари мамлакатмизнинг ёки чет элда жорий килинган махсус илмий маколаларда чоп этилиши ёки укув кулланма, дастур ва хисобот шаклида такдим этилиши шарт. Ушбу жараёнда, яъни илмий махсулот натижаларини чоп этиш учун куйилган талаблардан бири, шу ишга соха вакилларидан такриз (рецензия) олиш талаб этилади. Минг афсуски, хозирги кунда бирор илмий махсулотга такриз олиш, шунчаки расмиятчилик даражасига кутарилиб колган. Масалан, узингиз ёзган бирор маколангизга такриз олиш учун, узингиз аввалдан унга такриз ёзиб, тайёрлаб бирор соха вакилига олиб бориб «имзо» куйдириб келасиз. Ундан хам ачинарлиси, баъзи имзо куйиб бераетган «олимлар», бу макола узи нима хакида?, Талабларга жавоб берадими? Тугри ёзилганми? Такризда нималар ёзилган? каби саволлар билан кизикишмайди хам. Бирор ишга такриз бериш учун, такризчи шу ишни аввалдан урганиб чикиши, камчиликлари булса муаллифга ёки тахририятга хабар бериши, кейингина такриз бериши керак эмасми? Худди шу холат укув кулланма, монография, диссертация ва илмий лойиха хисоботларида хам кузатилади. Албатта ман хамма жойда ва барча такризчилар шунака демокчи эмасман, лекин аксарият холатлар шуни курсатиб турибди. Мамалакатимизда фаолият юритаётган илмий журналларнинг талабларидан бири хам, маколангизга 2 та такриз кушиб топширишингиз керак. Ундай булса, илмий журнал таркибидаги тахририят аъзолари (ред.коллегия)нинг вазифалари нимадан иборат? Хеч булмаганда 1 йилда 4 маротаба чикадиган журнал маколаларига жиддий ёндошиб, соха мутахассислари танкидий такриз берсалар булмайдими? Бу кетишда качон мамлакатимиздаги журналлар жахоннинг нуфузли журналлари каторига киради? Качон «импакт-фактор»га эга булади? Качон Web of Science, Scopus каби маълумотлар базасига киритилади. Халқаро¬ микёсда фаолият юритаётган илмий журналлар тажрибаларидан файдаланган холда куйидагиларни таклиф киламан: 1.\tИлмий фаолиятни бахолаш тизимидаги «Такриз» бериш жараёнини тубдан куриб чикиш; 2.\tМамлакатимизда фаолият юритаётган илмий журналларга макола бериш талабларини узгартириб, маколани «такриз» билан бирга топшириш жараёнига чек куйиш, халқаро¬ микёсда фаолият юритаётган илмий журналлардан андоза олиш; 3.\tХар бир илмий махсулотга (макола, монография, хисобот) унинг муаллифлари ва бажарилган такшилот курсатилмган холда тахририят ёки муассасалардан мустакил (независимый) такризчиларни жалб килиш. Хулоса килиб айтганда, мамлакатимизда илмий фаолият соҳасидаги ислоҳотлар, энг аввало, бажарилган тадқиқот¬ ишларининг сифатини янада ошириш, юртимизда фаолият юритаётган илмий журналларни илмий салохиятини юкорига кутаришда такриз бериш жараёни мухим ахамиятга эга деб хисоблайман.\nМаълумот учун06.02.2017 16:16\nSharipov Abduhakimjon Ziyoitdinovich24.01.2017 22:27\nЮқоридаги фикрларга қўшиламан. ОАКнинг илмий даража ва унвон олиш талабларини қайта кўриб чиқиш мақсадга мувофиқ. Чет элларда Ph.D жорий этилган. Бу талабгорнинг олий таълим муассасида фаолият олиб боришга лаёқатини намоён қилади. бундан ташқари ҳақиқий фан докторлиги мавжуд бўлиб, у фан соҳасига тегишли ўзгартиришлар, ишлаб чиқаришда инновация яратган шахсга берилади. илмий унвонлар фақат фан соҳасида маълум ютуқларга эришган шахсларга эмас, илмий-педагогик фаолиятига қараб берилиши мақсадга мувофиқ. чунки, илмий унвон ОТМда талабгорнинг дарс бериш сифати, фанни ўзлаштирганлик даражасини белгилайди. Фаннинг фақат аниқ бир йўналишида, ихтисослгида янгилик яратган, ўзгартириш киритган ходим илмий даражага талабгор бўлиши мумкин. демак илмий даража фан ва унга ўзгартиришлар, янгиликлар киритган, илмий унвон фанни ўқитиш, янги сифатлар билан бойитган шахсларга берилиши мақсадга мувофиқ.\nМаълумот учун06.02.2017 16:17\nУрмонов Жахонгир26.01.2017 09:35\nБугунги кунда илмий изланувчилар ва тадқиқотчиларга докторлик диссертацияни бажариш бўйича талаблар қўйилган. Хусусан 10 та махаллий журналларда мақола ва 2 та хорижда чиқариш белгиланган. Масалан иқтисодиёт сохасида республикада атига 10 га яқин илмий журналлар мавжуд. Лекин, уларнинг аксарияти пуллик бўлиб, битта мақола ўртача 200-300 минг сўмга чоп этилади. Хорижда эса 200-600 АҚШ доллари миқдорида. Бу эса тадқиқотчининг даромадига ва оилавий шароитига таъсир этмоқда. Россия Федерациясида докторантлар ва мустақил тадқиқотчиларга конференцияларда мақола чоп этиш бепул белгиланган ва журналларда мақола чоп этишга ҳам имтиёзлар қўлланилади. Илмий тадқиқот фаолияти билан шуғулланувчи катта илмий ходим изланувчилар ва мустақил изланувчилар томонидан халқаро ва ОАК эътироф этган республика илмий журналларида чоп этиладиган илмий мақолаларни бепул ёки имтиёзли чоп эттириш тизимини йўлга қўйиш. Шунингдек, мақола чоп этиш учун уларнинг иш хақидан йўналтирилган суммаларига нисбатан даромад солиғидан озод қилиш каби имтиёз бериш тартибини жорий этиш лозим.\nМаълумот учун06.02.2017 16:21\nberdiev qahramon nazarali o'gli27.01.2017 17:28\nҚизиқ. Иқтисодиёт вазирлиги бу соҳада самарали дастур ишлаб чиқа оладими, қолаверса бу вазирликнинг таълим соҳасига қанақа алоқаси бор?\nМаълумот учун28.01.2017 15:41\nСиздан таклиф беришингизни сўраймиз.


“Сизни ўлимга иссиқ-совуқ қилишган”, дейдиган фолбинлар 21.10.2017\nАссалому алайкум, устоз! Бизга билмаганларимизни ўргатаётганингиз учун катта раҳмат. Аллоҳ рози бўлсин! Сизга яна бир саволим бор эди: опаларим мени дам солдиргани олиб боришганида “сизларни ўлимга ўқиб қўйишган” деган жавоб бўлди. Кейин уларга қумга дам солиб бериб, уйга, чорраҳага сепасизлар, кейин зиёратгоҳга бориб қон чиқарасизлар, дейилибди! Шу нарсалар Исломда жоизми?\nВа алайкум ассалом. “Сизни ўлимга ўқиб қўйишган” деган гап ақли жойида бўлган одамдан чиқмайди. Буни коҳин ва аррофлар гапиради. Зеро, банда ғайбни билмайди. Тўғри, бирон кишига кўз теккани ёки сеҳрлангани белгилари бор. Аммо айнан ўлимга иссиқ-совуқ қилинганини билиш инсоннинг қўлидан келмайди. Орага жинлар аралашгани шубҳасиз. Бу гапнинг хатолигини ўша кимсанинг қабристонга бориб жонлиқ сўйишга буюришидан ҳам билиб олса бўлади. Аллоҳ розилигидан бошқа йўлда, яна Аллоҳдан бошқанинг номини зикр қилиб жонлиқ сўйиш ҳаром! Ўзини билган, ақлу ҳуши жойида бўлган мўмин одам бундай ишларни қилмайди.\nАссалому алайкум, устоз! Бизга билмаганларимизни ўргатаётганингиз учун катта раҳмат. Аллоҳ рози бўлсин! Сизга яна бир саволим бор эди: опаларим мени дам солдиргани олиб боришганида сизларни ўлимга ўқиб қўйишган деган жавоб бўлди. Кейин уларга қумга дам солиб бериб, уйга, чорраҳага сепасизлар, кейин зиёратгоҳга бориб қон чиқарасизлар, дейилибди! Шу нарсалар Исломда жоизми?


Европа чемпионати расмий тўпининг тарихи / CHAMPIONAT.asia\nЕвропа чемпионати расмий тўпининг тарихи\n11 июн 22:15\nЕвропа чемпионати тарихида қандай тўплардан фойдаланилгани ҳақида маълумот берамиз.\n1968 йилги расмий тўп ҳисобланган Telstar Elast'дан Евро-2020'да фойдаланиладиган Uniforia'гача\n1964 ва 1968 йилги Европа чемпионатларининг расмий тўплари учун махсус дизайн ёки махсус номга эгалиги ҳақида маълумотлар сақланмаган.\nБиринчи расмий ЕВРО Adidas тўпи ўзининг қуёш панеллари ва бир нечта нуқталари билан футбол тўпига ўхшаш бўлган Telstar сунъий алоқа йўлдоши номи билан аталган.\nTelstarнинг янги кўриниши Бельгиядаги турнирга йўл олди. Тўп янгича қопламага эга бўлди ва такомиллаштирилган технологиялар туфайли сувга чидамли даражага етди.\n1976 yil: Telstar Durlast\nКейинги тажрибалар натижасида тўпнинг сувга чидамлилик даражаси янада яхшиланди.\nTango'нинг янгича чизиқларга эга тўпи. Ушбу тўп дастлаб 1978 йилда Аргентинада бўлиб ўтган Жаҳон чемпионатида фойдаланилган, шунинг учун ҳам "Ривер Плейт" шарафига номланган.\nТери ишлатмасдан ишлаб чиқарилган илк тўп. Янги материаллар ва кўп қатламли қоплама тизими қайта ишлаш натижасида тўпни жуда юмшоқ ҳолга келтирди. Бу Европа чемпионати учун махсус ишлаб чиқарилган биринчи тўп эди.\nЯнги қоплама ва тикув изларнинг ёпилиши тўпнинг сувга чидамлилигини оширди.\nУшбу тўп 1990 йилги Жаҳон чемпионати ва 1992 йилги Олимпиадада ҳам ишлатилган. Унинг номи ва мураккаб дизайни Италия тарихи ва этрускларнинг қадимий цивилизацияга дахлдор. Тўп уч бошли шер билан безатилган.\nЕвронинг илк рангли тўпи 1994 йилда АҚШда бўлиб ўтган Жаҳон чемпионатида фойдаланилган Questra'нинг версияси эди. Тўп юзига шерлар ва қизил атиргуллар, мезбон Англиянинг анъанавий рамзлари акс эттирилганди.\n2000 yil: Terrestra Silverstream\nТўп номи ва дизайни турнирнинг финал босқичини ўтказган Бельгия ва Голландиянинг дарёларига асосланган эди. Технологик нуқтаи назардан, тўп янги ташқи қатламни олди, бу эса уни янада енгиллашишини таъминлади ҳамда ҳавода ҳаракатланишини яхшилади.\nЕВРО-2004 расмий тўпи Roteiro деб номланган бўлиб (португал тилида "харита" маъносини билдиради), у XV-XVI асрнинг машҳур португал денгизчиларига, хусусан, Васко да Гамага дахлдор. Мусобақа тарихида биринчи марта ҳар бир ўйинда тўпга учрашув санаси, жамоалар ва стадион номи ҳамда марказий доиранинг географик координаталари қўлланила бошланди.\nУшбу тўп орқали футболчилар янада кучлироқ ва аниқроқ зарба йўллаш имкониятига муяссар бўлишди. Турнир финалида жамоалар махсус Europass Gloria кумуш тўпларида ўйнашган.\n2012 yil: Tango 12\nЕвро-2012'нинг расмий тўпи 80-йилларда таниқли бўлган Tango бўлди. Қора элементлар Польша ва Украина байроқларининг рамзий тасвирлари туширилган рангли чизиқ билан ўралганди.\nФранцуз тилида "чиройли ўйин" маъносини англатувчи Beau Jeu тўплари ЕВРО-2016 гуруҳ босқичида ишлатилган. Унинг дизайни кўк, оқ ва қизил рангларни бирлаштирган, яъни Франция байроғининг ранглари акс этган. Кумуш элементлар Европа чемпионати кубогининг рамзини ифодалаган. Плей-офф учун Beau Jeu'нинг Fracas деб номланган вариантидан фойдаланилган.\n2019 йил ноябрида Adidas Евро-2020'нинг Uniforiya номли расмий тўпини намойиш қилди. Ушбу ном бирлик ва кўтаринки кайфият тушунчаларини ўзида мужассам этган, бу терма жамоалар ўртасидаги энг яхши турнирга хосдир. ЕВРО-2020 финал босқичи қитъанинг 11 шаҳрида бўлиб ўтади. Тўп бутун Европани илҳомлантирадиган чемпионатнинг инклюзивлигини тараннум қилишга қаратилган.\nДизайн худди рассомнинг чўткасидаги буёқ сингари қалин қора чизиқларга асосланган. Улар мусобақанинг янги трансконтинентал форматига ишора қилиб, чегараларнинг ўпирилиб кетгани ва уларни кесиб ўтишни рамзий маънода англатади. Ёрқин рангли чизиқлар қора зарбалар устига жойлаштирилган. Улар турнирнинг хилма-хиллиги ва турли маданиятларнинг бирлашишини акс эттиради.\n11 июн 22:20:37\neuro 2004 dagi roteiro ni daftarga rasa chizardim, eng esimda qogan euro ekan. beckhamlani penaltidan tepomaganlari, haligacha esimda, ehh


Сарсон-саргардон булаётган Жиззахлик Чернобилчилар! - 13 Октября 2008 - Ҳимоячи\nЧоршанба, 23.06.2021, 16:33\nГлавная » 2008 » Октябрь » 13 » Сарсон-саргардон булаётган Жиззахлик Чернобилчилар!\nСарсон-саргардон булаётган Жиззахлик Чернобилчилар!\n<?xml:namespace prefix = o ns = "urn:schemas-microsoft-com:office:office" /> 1986-1987 йилларда Чернобль АЭСи фожиасини бартараф этишда хаётларини гаровга куйиб, жасорат намуналарини курсатган бу инсонлар вакти келиб уз юртида ишлаб чикарилаётган «дамас» русумли автомашинани харид килишда шунчалик сунъий тусикларга учраймиз деб сираям уйламаган булишлари керак.\nБунга сабаб, биринчидан халкимизнинг фаровонлиги ошиб, турмуш даражаси яхшилаётганлигида булса, иккинчидан юртимизда ишлаб чикарилаётган турли хил машиналаримизга нисбатан хорижда талабгорлар купайиб, экспорт салохиятимиз ошганлигида деб уйлаймиз.\nЛекин бу машинага устама куйиб, порахурлик килиш деган эмас-ку. Машина минишга хавас килган чернобльчилар уз бошида синаб куришди. Улар йиллаб пешона тери эвазига туплаган пулларини катта умидлар билан Жиззах «Автотеххизмат» акциядорлик кампанияси Аббосхон Нормухуммедов хузурига йул олишди. Карашса, бошликнинг идорасини юзлари ута жиддий бир нечта миршаб курикклаб туришарди. Улар келган кишиларнинг чернобилчилар эканлигини билишиб, «Аббосхон акамиз Тошкентдалар»-деб кискагина жавоб беришди. «Качон келишади?» -деган саволига янада киска килиб, «Билмаймиз» деб жавоб кайтаришди.\nХуллас, шу кундан бошлаб «Жиззахавтотеххизмат» идорасига чернобилчилар бори кела бошлашди. Бошлик эса доимо йук буларди. Бошликнинг идорасига катнайвериб токатлари ток булган чернобилчилар нажот излаб Тошкентга равона булдилар. Улар ката умидлар билан Республика бош вазири Ш.Мирзияевга, «Узавтосаноат» акциядорлик кампанияси раиси У Рузикуловга, «Уздэу авто» бош директории Ш Юсупов номига ариза ташлашди.\nАризаларга нуфузли идора рахбарларидан жавоб хати келди. Уларнинг аризалари Жиззахга, «Автотеххизмат» раиси Аббосхон Нормухаммедов эътиборига хавола этилганлиги айтилиб, раис билан учрашиш зарурлиги уктирилган эди.\nСарсони чикиб, асаблари бузилган аризачилдар яна Аббосхон Нормухаммедов кабулига бош уриб бордилар. Аммо бошликни топиб булмади. Миршаблар идорани шундай каттик куриклашар эканки, на саволга тулик жавоб беришар, на муомилани билишар эди. Худди бебахо хазинани куриклашаётганларидек, бу ердаги курикчиликка вилоят хокими хавас килса арзийди,-деб уйларига кайтишган черноблчилар 2008 йилнинг 6 сентябрь куни Аббосхондан жавоб хати олишди. Унда Аббосхон Нормухаммедов имзо чекан кискагина жавобида шундай сузлар ёзилган эди» «Черноблчиларга навбатсиз автомашина олишлари учун хеч кандай имтиёз белгиланмаган…»\nАхир Вазирлар Махкамасининг 1992 йил 6 апрелда кабул килинган 170=сонли карорида Чернобль фожеасида катнашганлар учун бир канча имтиёзлар белгиланиб, жумладан, улар бепул даволанишлари, бепул дори-дармонлар билан таъминланишларидан ташкари, ер участкалари ва автомашиналарга эга булишлари учун бу нарсалар уларга навбатсиз берилиши аник килиб айтиб куйилган. Мухтарам Нормухаммедов жаноблари эса кузларини чирт юмиб, «Черноблчиларга имтиёз йук»-дея хукм чикариб куя колди. Черноблчилар Узбекистон Республикаси Олий Мажлиси Сенати раиси И Собировга булган барча вокеаларни баён килишиб, ариза йуллашди. Сенат номига битилган ариза яна Жиззахга, «Автотеххизмат, раиси А Нормухаммедов эътиборига хавола этилибди.\nБу галл Аббосхон черноблчиларга «Имтиёз хакида» жавоб хати ёзиб утирмадида, узига тажрибали юрист ёллади. Куп йиллар судьялик килиб, тажриба орттирган Митан Равшанов Аббосхоннинг дидига айнан мос эди. Ахир, черноблчилар «Дамасга» харидор булишаяпти. Хар бир машинага катъий белгиланган устама пули яъни пора камида 5000-6000 АКШ доллори булса. Агар черноблчиман, имтиёзим бор деб даъво килиб турган кишига уз нархида машина берадиган булсак бунга асло чидаб булмайди.\nАббосхон ишга шай булиб турган Митанбой билан гапни бир жойга куйишди. Митан гуё кулида чексиз ваколатга эгадай, хумрайганича черноблчиларнинг хонадонларига кутилмаганда ташриф буюрди. Хотинларига угрилиб, «Яшашларинг шуми, кип-кизил камбагал экансизлар-ку. Машина минишни хавас килганларингга хайронман. Балки бошка бировга олиб бермокчидирсизлар. Тугрисини айтинглар. Бу жиноят, билсаларинг»-деб хотинларига дук ура кетди.\nАббосхон ногорасига уйнаётган Митан Равшанов хотинларини чинакамига тергов килишга тушиб кетди. Хуллас, президентимиз катта имтиёзлар бериб, шарт-шароитлар яратиб куйган черноблчиларни пора деса имон –эътикодини сотишга тайёр турган Жиззахлик бундай туралар бу хатти-харакатлари билан давлатимизга, колаверса давлатимизга нисбатан одамларнинг норозичилик кайфиятини уйготаётган бундай кимсаларни Ким деб аташ керак.\nПросмотров: 821 | Добавил: himoyachi | Рейтинг: 5.0/1


09:47 / 02.06.2017 | Ilkhom | 4169\nВа алайкум ассалом! Мутлоқ жоиз эмас. Аллоҳ таоло “Оли Имрон” сурасида марҳамат қилади:\n19. Албатта, Аллоҳнинг ҳузуридаги дин Исломдир. Китоб берилганлар фақат уларга илм келганидан сўнг ўзаро зулму ҳасад қилибгина ихтилоф қилдилар. Ким Аллоҳнинг оятларига куфр келтирса, бас, албатта, Аллоҳ ўта тез ҳисоб қилувчидир. Ибодатга сазоворлик ягона Зотга хос бўлганидан кейин дин юритиш ҳам ягона Зотнинг иши бўлиши керак-да. Ўша Зотга сиғиниш, Унинг амрларига бўйсуниб, айтганларини қилиб яшаш услуби ҳам бир хил бўлиши керак. Шу боисдан: «Албатта, Аллоҳнинг ҳузуридаги дин Исломдир». Аллоҳнинг ҳузурида Исломдан бошқа дин йўқ. Яҳудий, насроний, буддий ёки яна бошқа ҳар хил динлар Аллоҳнинг ҳузурида эътиборини йўқотган динлардир. Уларга эътиқод ва амал қилганлар беҳуда юрибдилар. Дунёда Аллоҳ ягона бўлганидан кейин ақийда ҳам ягона бўлиши керак. У Ислом ақийдасидир. Дунёда Аллоҳ ягона бўлганидан кейин шариат ҳам ягона бўлиши керак. У Ислом шариатидир. Дунёда Аллоҳ ягона бўлганидан кейин дин ҳам ягона бўлиши керак. У Ислом динидир. Ислом бандаларнинг фақат Аллоҳга тўлиқ бўйсунишидир. Ислом бандаларнинг фақат Аллоҳ таолога тўлиқ ибодат қилишидир. Ислом бандаларнинг фақат Аллоҳ таоло кўрсатган йўлдан юришидир. Ислом бандаларнинг фақат Аллоҳ таолони ибодатга сазовор ягона Зот деб тан олишидир. Ислом бандаларнинг фақат Аллоҳ таолони ўзлари устидан ягона қоим турувчи деб тан олишларидир. Мусулмонлардан бошқалар бу ҳақиқатни тушуниб етмайдилар, ихтилоф қиладилар. Уларнинг ихтилофлари сабабини келаси жумла баён қилиб беради: «Китоб берилганлар фақат уларга илм келганидан сўнг ўзаро зулму ҳасад қилибгина ихтилоф қилдилар». Аҳли китобнинг келишмовчилиги илмсизликдан, жоҳилликдан эмас. Уларга Аллоҳ томонидан илм келган эди. Улар Аллоҳнинг ягоналигини, ибодатга сазоворликда ҳам ягоналигини, бандаларнинг вазифаси нимадан иборат эканини яхши билар эдилар. Билиб туриб, ихтилоф қилдилар. Яҳудийлик ва масиҳийлик тарихини ўрганган олимлар, ҳатто уларнинг ўз миллатларидан бўлган тарихчилар илмий баҳслардан сўнг шуни эътироф этишганки, бу икки диёнатдаги ихтилофлар ва мазҳабларнинг келиб чиқишига доир сиёсий тортишувлар ўзаро ҳасад ва сиёсий нуфузни ошириш мақсадида қилинган ҳаракатларнинг натижасидир. Демак, улар бу бузғунчиликларни билиб туриб, қасддан қилганлар. Шу боисдан ҳам: «Ким Аллоҳнинг оятларига куфр келтирса, бас, албатта, Аллоҳ ўта тез ҳисоб қилувчидир», – дейилмоқда. Аҳли китобнинг ўзаро ҳасад ва душманлик туфайли ихтилоф қилишлари «Аллоҳнинг оятларига куфр келтириш» деб баҳоланмоқда. Куфр келтирганларга эса ҳисобни тез қилувчи сифатига эга бўлган Аллоҳ тезда жазосини беради. ("Тафсири ҳилол" китобидан). Шунга кўра ислом билан яна бошқа динда бўламан дейиш куфр ҳисобланади. Валлоҳу аълам!


Sevgi hikoyasi - Hikoyalar, Maqolalar, Bloglar, Jinsiy hayot Saboqlari, Jinsiy Aloqa - Uz18.Ru saytida o`qing\nJoNiM va Men\nXullas bu voqiya 7-noyabr kuni bugandi men u b.n tel.da urishib tanishganman uni Feruz degan o'rtog'i bor edi u bilan keldi shaxarga o'tirdik taksiga, taksi etdi ular etgan joyga biz tushib domni 7 ... davomi »\nBloglar » Boshqalar\nБу вокеага якинда роппа-роса бир йил булар экан, дея гап бошлади Султон исмли йигит. Ушанда ёшим йигирма саккизда эди. Мен одатдагидай ишга шошилиб турдим. Хатто аёлим тайёрлаган эрталабки чойни ичмай: - Нилуш хафа булма, ишга кеч коляпман. Тагин хамкасбларим, «Рахбаримиз булиб кеч келади» деб карашларини хохламайман… Аёлим огироёк. Ойимларни хай-хайлашларига карамай сахарлаб туради. Уйдагилар дастурхон атрофига йигилгунича эрталабки чойни тайёрлайди. Ойимлар билан дарвозахонага чикиб, йулим хатарсиз булиши учун кулини дуога очади. Хуллас Худога шукрки, оиламдан кунглим хотиржам… Ишим эса реклама хизматлари билан боглик. Икки йилдан бери реклама агентлигида бошкарувчи лавозимида иш юритаман. Шунинг учун рулда булсам хам, хаёлан олинган буюртмаларимга ранг бераман. Хамкорларим шартнома тузишса, нималар дейишимни уйлайман, кискаси кандай килиб офисга етиб келганимни сезмайман. Хонамга киргач одатдагидай шахсий компьютеримни интернетга улаб, «Mail Agent» программасини очдим. «Сизга хат». Яна буюртмани кабул килдим. Кун буйи телефон жиринглайди, интернетдан реклама дизайни учун расмлар карайман, тайёр буюртмаларнинг камчиликларни айтаман, вакти келганда асабийлашиб, соат олти булганини сезмай чарчайман… Офисда кадам товушлари камайгач, «Мой мир»га кирадим. Келган хатларга жавоб бериб булгач, «Мои гости» сахифасини очдим. Сахифа очилиши билан, «Qaysar_qiz» «nickname» сохибаси негадир диккатимни тортди. Мен хам иккиланмай унинг оламига ташриф буюрдим. Анкетадан йигирма уч ёшлиги курдим. «Коротко о себе» дарчасида: «Хамма билан самимий, очик булишга харакат киладиган оддий кизман. Аммо узимдаги барча хиссий, инсоний фазилатларни мужассамлаштирган холда сизга сирли туюлишим мумкин…». Беркитмайман, бу сузларни мени бефарк колдирмади. «Фото со мной» папкасини очишга шошилдим. Кош-кузлари кора, истарали, кулгичлари узига ярашган кизалок компьютердан менга жилмайиб турарди. Ишонасизми шу тарика канча вакт утирганимни билмайман. Астафируллох дейман узимга-узим, интернетдаги севгига ишонмасдинг-ку, булмасам бу ерда канчадан-канча кизларни курганман. «Qaysar_qiz» нимаси билан мени узига тортаётган экан? Ёки истаралилигими? Уйда гулдай аёлим кутиб утирганида, хаёлларим бир тарафдан узимга кулгилидай туюлди. Коровул билан хайрлашиб машинамга утирдим. Йулда кетяпман-ку, хаёлларим уша кизда. У билан куришмаган, гаплашмаган булсам нимасини уйлайман? Хозир нима килаётган экан? Соат хам, алламахал булиб колган. Ухлаяпти, эртага укишга боради.\nКизика, ернинг кайсидир бурчагида бир инсон, сиз хакингизда уйлайдию, сиз эса хеч нарсани хис килмайсиз… Хаёллар хам кизик. Мен канчалар уни уйламай десам, янада купрок унга богланаётганимни сездим. Эртаси куни интернетга кириб «Mail Agent» программасини очдим. «Qaysar_qiz» «onlayn»да утирган экан. Сирли кизга ёзишни бошладим. Аммо хаммаси шунчалик жиддий тус олиб кетишини хаёлимгаям келтирмаганман. Салом- аликдан сунг: -Балки якиндан танишармиз?-дедим мен. -Майли, факат бир-биримизга сирли буламиз. -Нимага сирли? -Канчалик сирли булсангиз, шунчалик инсонни кизиктирасиз. Кейин интернетда кузим кузизга тушмайди. Муносабатларнинг хаммаси хаёлий. -Исмингиз нима? -Узини «овотти» деб уйламангу, сир була колсин. -Майли, унда исмингиз вактинчалик «Ча» була колсин. -Нимага «Ча»? -«Ча» хамма нарсага «ча» кушимчасини кушсангиз, уша айтаётган нарсангизни кичкинаси булади. Мен хам сизни каттамас, кичкинарок тасаввур киламан,-деб хазиллашдим. -Мен кичкина эмас, катта булсамчи? Унда канака исм куясиз? -Хоп, унда сизни опоки дейман буладими? -Вой, кичкина опокила хам булади. Сизга коил, мантикан, сухбатдошингизни сирли булишига карамай, сузидан ушламокчимисиз? - Жуда хам шаддод экансиз-ку. -Исмим Рухсора, танишганимдан хурсандман Биринчи сухбатимиз ана шундай кизик хазиллар билан бошланганди. Бора-бора унга урганиб колдим. Рухсоранинг ташки гузаллигиданам, ички олами мени кундан-кунга хайратга соларди. Гап-сузлари, дунё карашининг кенглиги. Оллохга булган мухаббати, самимий тилаклари, дуо килиши хамма-хаммаси…Энди хонамда соатлаб уни «onlayn» булишини кута, тушликни хам эсдан чикарардим. Уйга машинада кетаётиб, иш билан «параллельно» Рухсорани уйлайман. Лекин виждоним икки ут орасида кийналарди. Оилали инсонман. Аёлим огироёк. Нилушга бор мехримни берсам-да, кузига карашга кийналардим. Рухсорани эса бундан хабари йук. Уни хам менга бефарк эмаслигини сезганман. Аммо Рухсорани йукотиб куйишдан жуда-жуда куркардим. Бир куни иккимизнинг сухбатимиз учун янги номер олдим. Иккита кул телефоним булса, бири чунтагимда турарди. Иккинчисини эса, компьютер колонкалари ёнига куйиб куярдим. Сабаби Рухсорадан смс келса, колонкалардан «помех» кетарди. Шунда юрагимнинг\nуриш пульсини, бармокларимгача хис килардим. Чунки «Рухсорадан смс келяпти»… Бир хафта, мени хаётимни тубдан узгартириб юборди. Ёшим ундан катта булсада, сухбат оркали Рухсорадан куп нарсаларни ургандим…Кейин учрашувга таклиф килдим. Бошида рад этди. Аммо юрагимдаги мухаббатим рост эканлиги, хеч булмаса бир бора куришишимизни илтимос кила кундирдим. Биз учрашдик. Хаётдаги Рухсора расмдаги Рухсорага ухшамасди. У хаётда чиройлирок экан. Кузимиз-кузимизга тушганда хаяжонланиб кетсакда, бир-биримизга бирдирмасликка харакат килардик. Кафега кирганимизда хам мендан кура у куп гапирар, харакатларини, кош чимиришини томоша кила жилмаярдим. Куриниши жиддий булгани билан, жуда шух ва шаддод киз эди. Энди биз тез-тез учрашардик. Куз фасли булгани учун бир зумда кеч тушади. У билан бирга булсам хамма нарсани эсдан чикарардим. Катта шахарни кечгача бирга айланиб, хазиллаша, бакириб кулардик…Бу бахт узокка чузилмаслигини билсамда, хакикатни очиш вакти хали келмади деб нотугри уйлаган эканман… Офисда мажлисни тугатиб, ташкаига чикдим. Кул телефоним жиринглади. Карасам Ойимлар! «Углим табриклайман, кизли булдинг…» Хурсандлигимдан кандай килиб югуриб машинага утирганиму, гул олганимни билмайман. Тезлик билан касалхонага етиб бордим. Палата эшигини очганимда Нилуш хам, хамшира киз хам, кириб келганимни сезишмади. Уларнинг сухбати авжида экан: - Султон акамлар киз тугилса, исмини Рухсора куямиз деганлар…Ия ана узлари хам келдилар-ку… Кулимдаги гулни караватнинг бир четига куйиб кизимга кардим. Кизим, менинг кизим!\nНилушнинг кулларида ухлаб ётган жажжигина чакалокнинг кулларидан упдим. Кизим ширин ухлаб ётарди. Кейин нимадир демокчи булиб, хамшира кизга юзландим. Юзландиму, ер устида турганим эсимдан чикиб кетди. Не куз билан карайки, каршимда Рухсора турар эди. Нигохларимиз тукнашди. Хаёлларим остин-устун булиб кетди. Рухсоранинг кузлари ёшга тулишни бошлаган булса-да, негадир узини йукотгани йук. «Сизларни холи колдираман», дея ташкарига отилди. Аёлим эса Рухсорани мактай бошлади. Кизим дунёга келаётганида бош шифокорга ёрдамлашгани, кули енгиллиги, албатта мен хам «рахмат» деб куйишим кераклигини айтди. Ичимдаги огрикни, кандай холатга тушганимни сизга сузлар билан таърифлаб бера олмайман… Касалхонадан чикиб кетаётиб, Рухсора утирадиган хонани топиб эшигини такиллатдим. Хеч ким жавоб бермагач, узим хонага кириб бурчакда йиглаб утирган\nMuallif: QIROL18.07.2018 00:42\nOnlayda: 14 / 134


АҚШ ва Шимолий Корея дипломатларининг Пекин учрашуви\nА. Аррал Чоршанба куни Хитой пойтахти Пекинда иш бошлаб¸ жума кунга қадар давом этадиган олти томонлама музокараларда АҚШ расмийлари Пхеян дипломатлари билан юзма-юз учрашиб¸ Шимолий Кореяни ядровий қуроллар дастуридан воз кечишга ундашни мўлжалламоқда.\nБироқ Вашингтон расмийлари Хитой¸ Япония¸ Жанубий Корея ва Россия дипломатлари ҳам иштирок этадиган мазкур музокараларда жиддий прогресс бўлишига кўп ҳам умидвор эмаслар.\nГарчи АҚШ қуролсизланиш эвазига Шимолий Кореяга махсус бир мукофот ваъда этмаëтган бўлсада¸ бунгача Вашингтон Пхенян ядровий дастуридан воз кечса¸ икки давлат муносабатлари яхшиланишига ишорат қилган эди.\nЎтган йил октябрида Шимолий Корея ядровий қуроллар дастури устидаги ишни қайта бошлаганини тан олганидан буëн¸ АҚШ ва Пхенян ўртасидаги муносабатлар кескинлашиб бормоқда.\nЎтган куздан буëн эса¸ Пхенян Вашингтон билан тўғридан-тўғри музокаралар олиб бориш ва уруш қилмаслик борасида махсус ҳужжат имзолашни талаб қилиб келмоқда. Бу талабни "ëмон хулқ" белгиси дея баҳолаган АҚШ¸ муаммо юзасидан кўп томонлама музокара ўтказилиши шартида қаттиқ турмоқда.\nАҚШ Шимолий Кореянинг ўз ядровий дастуридан воз кечиши¸ барча ядровий материалларини ошкор қилиши¸ ҳамда кенг кўламли текширув ишлари олиб борилишига рухсат беришини истайди.\nАҚШ Давлат департаменти матбуот вакили Филип Рикернинг айтишича¸ Давлат котиби ëрдамчиси Жеймс Келли бошчилигидаги АҚШ делегацияси музокараларнинг асосий масаладан чалғимаслигига ҳаракат қилади:\n- "Музокаралар марказида Шимолий Корея ядровий қуроллар дастурига якун ясалиши масаласи бўлмоғи керак. Бизнинг бу борадаги позициямиз аниқ ва музокараларда ҳам айнан шу масалани муҳокама қилишни мўлжаллаяпмиз"¸ - деди Давлат департаменти матбуот вакили.\nШимолий Корея апрел ойида Пекинда бўлиб ўтган Хитой ва АҚШ иштирокидаги уч томонлама учрашувдан кейин¸ кўптомонлама музокараларда қатнашишга розилик билдирди. Чоршанба куни Пекинда иш бошлаган кўптомонлама музокаралар хусусида тўхталган АҚШ Давлат котиби ëрдамчиси Жеймс Келли:\n"Мен Пекинга қайтганимдан жуда мамнунман. Биз¸ шунингдек¸ хитойлик дўстларимиз ушбу кўптомонлама музокараларни ташкил этиш учун узоқ вақт ишладик. Биз очиқ ва адолатли фикрлар алмашувига умид қилаяпмиз"¸ - деди Келли.\nПекин музокараларига муносабат билдираëтган мутахассислар унга давомли жараëндаги илк қадам сифатида қарашмоқда.\nШимолий Корея бўйича америкалик мутахассис Александр Мансуров ҳам айни фикрда.\n- "Мен бу музокараларни "Пекин жараëни" деб атаган бўлардим. Умид шуки¸ сўзлашувлар тўхтаб қолмайди ва вақт ўтиши билан улар жиддийлашади. Муҳими эса¸ музокараларда бирор натижага элтувчи соғлом ақл етарлича бўлади"¸ - дейди Мансуров.\nҲозирча АҚШ ва Шимолий Корея ўртасида дипломатик алоқалар йўқ. АҚШ юқори мартабали амалдорларидан бирининг мухбирларга айтишича¸ агар Шимолий Корея Америка талабларини амалга оширса¸ муносабатлар нормаллашуви мумкин.\nАммо Пекин музокаралари арафасида икки давлат ўртасида юзага чиққан аччиқ баëнотлар алмашинуви¸ бундай эҳтимолнинг реалликдан ҳали анча йироқлигини кўрсатди.


Дори воситаларини қўллаётганда ўз-ўзимизни аста-секин захарлашдан асрайлик » Новости Узбекистана сегодня: nuz.uz\nНовости Узбекистана → САЛОМАТЛИК → Дори воситаларини қўллаётганда ўз-ўзимизни аста-секин захарлашдан асрайлик\n28-12-2018 10:59 0 948 Рейтинг1 Чоп этиш\nДори воситаларини қўллаётганда ўз-ўзимизни аста-секин захарлашдан асрайлик\nБугунги кунга келиб дори воситаларининг жуда ҳам кўпайиб кетганлиги ҳаммага маълум бўлиб, аптекага кирганингизда буни исботини кўрасиз. Шифокор ёзиб бермаган бўлса ҳам, аптекадаги провизор дори танлашда сизга ёрдам бериб юборади. Инсоннинг ҳаётида оғриқ синдромлари жуда кўп учрайди, қани ўзиз ўйлаб кўрингчи, бошиз оғримаганми, тишиз оғримаганми ёки қўлиз, оёғиз, белиз, эҳ- ҳей, қанча оғриқлар ўтказиб юбордингиз. Аптекадан неча марта дори олиб ичгансиз? Болалигизда ота-онангиз сизни неча бор шифокор ёнига олиб бориб даволатган эканлигитни сўранг – айтишади. Ёшингиз ўтган сари, шифокорга неча марта учрашиб, ёзиб берган дориларини истеъмол қилгансиз. Ана шу қўллаётган дори воситаларимизнинг деярли барчасида таъсир механизмига кўра самарали эффектидан бошқа, ножўя таъсирлари ҳам мавжудлигини сиз яхши биласиз-ми? Агар билганингизда, менимча, дори воситаларини қўллашдан олдин, уларга эътибор берган бўлар эдингиз.\nҲозирги вақтга келиб бу жуда катта муаммо бўлиб қолди. Муаммонинг бошланиши ўтган асрнинг ўртасига келиб, тиббиётда ҳомиладор аёллардаги токсикоз ҳолатини енгиллатиш учун қўлланилган талидамид препаратидан сўнг, мажруҳ болаларнинг туғилиш сабабли, на фақат бизда, бутун ер куррасида “Талидамид фожиаси” номи билан аталган. Собиқ Совет давридан бошлаб шу кунгача бундай ҳолатлар ўрганиб келинмоқда ва давом этмоқда.\nСоғлиқни Сақлаш Вазирлиги томонидан чиқарилган 2001 йил 9 июлда чиқарилган 303 – сон буйруғи асосида бу долзарб муаммо кўриб чиқилиб, дори воситаларининг ножўя таъсирларини қайд этиш ва мониторинги бўйича низом тасдиқланиб, амалга ошириш тўғрисида 2008 йил 30 январь №36 буйруқ чиқарилди.\nБуйруқга биноан аҳоли саломатлигини тиклаш учун даволашда қўлланиладиган препаратларни ўзига хос хусусиятлари, ножўя ва ўзаро таъсирлари инобатга олиниши, бир вақтнинг ўзида 4-6 препаратдан кўп препарат қўлланилмаслиги, агар ножўя таъсир кузатилса , унинг келиб чиқиш сабаблари ва оқибатлари, фармацевтик , клиник омилларнинг ўзаро боғлиқлигини тахлил этишда вазирликнинг соҳа бўйича бош мутахассислари кўриб чиқишлари ҳақида айтилган.\nБунга ҳар бир шифокор амал қилганидай, ўзини бемор деб билган ҳар бир инсон ҳам ўз саломатлигига эътибор қаратиши керак. Бир вақтнинг ўзида ўнлаб препаратларни қўллаш, охир –оқибатда бошқа ҳаёт учун зарур бўлган бошқа аъзоларимизни фаолиятига путур етказиши хақида, хамиша ёдингизда тутишингиз керак. Буюрилаётган препаратларнинг асосий таъсирига керакли миқдори ўз таъсирини кўрсатгандан сўнг, организмда айланиб юриб, бошқа аъзонинг ҳам фаолиятига таъсир кўрсатади.\nМасалан, антиаритмик дори кальций каналлари блокаторлари воситаларидан Верапамилни ножўя таъсирлари: артериал гипотония, рефлектор тахикардия, оёқларда шиш, қабзият, терининг қизариши, иссиқлик хиси, юрак етишмовчилиги, “Паркинсонизм” синдромини чақириши мумкин. Бу ножўя таъсирлар касалликнинг оғир-енгиллик даражасининг холатига кўра дозаси ва курс давоси тўғри кўрсатилиши керак. Қанчалик узоқ қўлланилса бу кўрсатилган ножўя таъсирлар тезроқ кўзга ташланиши ва аксинча секинроқ бир неча ой ва йиллардан кейин ҳам кузатилиши мумкин.\nУндан ташқари сизга шифокор дори воситасини ёзиб бераётганда бор ва ўтган касалларизни ҳам такидлашга тушасиз ва имконият борича, кўпроқ препарат ёздириб олишга харакат қиласиз. Бир вақтда қўлланилган 4 препаратдан ортиқчасига организмнинг зарарсизлантириш тизимини йўлга қўйувчи ферментлар етарли даражада ўз вазифаларини бажараолмай қоладилар, натижада , кўрсатилган ножўя таъсирлар яққол кузатила бошлайди.\nШунинг учун саломатлигимизга алоҳида эътибор қаратиб, дори воситаларини қўллаётганда ўз-ўзимизни аста-секин захарлашдан асрашимиз керак. Хадисларда айтилишича Оллоҳ Тааъло инсонга берган ҳар бир аъзосини кўз қорачиғидай асрашимиз ва бу аъзоларимизга ортиқча заҳмат (жумладан , кучи етмаган оғир юмушларни бажартириш) етказмаслик керак экан. Ҳаёт гўзал, яхши яшаш унданда гўзал, узоқ яшаб, болаларини бағрига яшаш янада гўзал. Шундай яшаш учун инсон умрини қанчалик узайиши, унинг ўзига боғлиқ. Соғлом турмуш тарзини танлаши, ўзига ва оила аъзоларига бефарқ бўлмаслиги, саломатлигига ҳамиша эътиборда бўлиши касалликлардан сақланишига кафил бўлади. Ўзингизни асранг.\nТиббиёт Фанлар номзоди


Мавлид ўқитиш ҳақида - Динда саволим бор\nПост Ummu Soliha » 09 ноя 2018, 14:52\nЖавоб: Мавлид ўқитиш ҳақида\nПост Одинахон Муҳаммад Юсуф » 16 ноя 2018, 15:50\nВа алайкум ассалом. Мавлид маросимидан асосий мақсад Расулуллоҳ соллаллоҳу алайҳи васалламнинг шахсиятлари, суннатлари ва ҳаётлари билан яқиндан танишиш, эсга олишдир. Қисқа қилиб айтганда шу маросимдан мўмин ўзига фойда олишидир. Саловот айтиб Аллоҳнинг раҳматига ноил бўлиш. Буни отинойисиз амалга ошириш имкони бўлса, уни чақирмай ҳам ўтказилаверади. Акс ҳолда, билимли, ишончли муаллималаримиз билан ўтказилгани афзал. Валлоҳу аълам.\nМавзу - Мавлид ўқитиш ҳақида


“Ўзбекнефтгаз”: “Андижон нефть базаси”да янги Қўриқлаш хизмати ташкил этилди — Teletype\n“Ўзбекнефтгаз”: “Андижон нефть базаси”да янги Қўриқлаш хизмати ташкил этилди\nЎзбекистон Республикаси Президентининг 2019 йил 9 июлдаги ПҚ–4388-сон қарорига мувофиқ, “Ўзбекнефтгаз” АЖ таркибидаги нефть базаларнинг иқтисодий ахволини яхшилаш, даромадларини ошириш, ортиқча сарф-харажатларни қисқартириш бўйича қатор ишлар амалга оширилмоқда.\nЖумладан, “Андижон нефть базаси” масъулияти чекланган жамияти томонидан 2021 йил январь–июль ойларида амалга оширилган харидларнинг электрон савдолар орқали ташкил этилиши натижасида 182,6 млн сўм маблағлар иқтисод қилинди.\nШунингдек, Ўзбекистон Республикаси Миллий гвардияси Андижон вилоят қўриқлаш бошқармаси билан хизмат кўрсатиш бўйича тузилган амалдаги шартнома бекор қилиниб, жамиятнинг малакали, масъулиятли ходимларидан иборат Қўриқлаш хизмати ташкил этилди. Ушбу хизматга 13 нафар ходимлар саралаб олинди.\nХизматчилар махсус кийимлар ва керакли воситалар билан таъминланиб, тегишли йўриқнома асосида ўз хизмат вазифаларини олиб бормоқдалар.\nНатижада бир ойда 24,5 млн сўм маблағ иқтисод қилиниб, йили якунига қадар 122,5 млн сўм маблағ тежаб қолинишига эришилди.


Осиё ўйинлари. Ўзбекистон ОТЖ иккинчи ўйинда Қатарни йирик ҳисобда ютиб, муддатидан аввал кейинги босқичга чиқди — Ўзбекистон футбол ассоциацияси расмий сайти.\nОсиё ўйинлари. Ўзбекистон ОТЖ иккинчи ўйинда Қатарни йирик ҳисобда ютиб, муддатидан аввал кейинги босқичга чиқди\nЎзбекистон олимпия терма жамоаси бугун Осиё ўйинларидан ўрин олган иккинчи ўйинни Қатар терма жамоасига қарши ўтказди.\nЎйиндан олдин Миллий олимпия қўмитаси президенти ва ЎФА 1-вице-президенти Умид Аҳмаджонов футболчилар билан учрашиб, уларга омад тилади. Чиройли ўйин ва ғалаба билан Ўзбекистондаги миллионлаб футбол мухлисларини, бутун халқни хурсанд қилиш зарурлигини таъкидлаб ўтди.\nБундан руҳланган олимпия терма жамоаси аъзолари Қатарга қарши ажойиб ўйин кўрсатиб, йирик ҳисобда ғалабага эришишди.\nИккинчи бўлимни фаол бошлаган футболчиларимиз тезкор гол киритишга муваффақ бўлишди. Достон Ҳамдамов 47-дақиқада рақибни чиройли тарзда алдаб, Қатар дарвозасини ишғол қилди – 3:0. 49-дақиқада Жавоҳир Сидиқов бўш қолган дарвозага осонлик билан тўпни йўллаб ҳисобни 4:0га етказган бўлса, 53-дақиқада Жалолиддин Машарипов ўзига нисбатан ишлатилган қўполликдан сўнг пенальтидан гол киритди ва ҳисоб 5:0га етди.\nШуни ҳам таъкидлаб ўтиш керакки, Ўзбекисто ОТЖ ҳали бу мусобақада ўз дарвозасидан гол ўтказиб юбормади.\nУшбу ғалаба Равшан Ҳайдаров шогирдларига осиё ўйинларида биринчилардан бўлиб муддатидан аввал кейинги босқич йўлланмасини тақдим қилди. Кейинги учрашувни вакилларимиз 19 август куни Таиланд терма жамоасига қарши ўтказишади.\nМаълумот учун, 2010 йил Хитойнинг Гуанчжоу шаҳрида бўлиб ўтган Осиё ўйинларида Ўзбекистон терма жамоаси плей оффда Қатарга қарши баҳс олиб бориб, 1:0 ҳисобида ғалаба қозонган эди.\nОсиё ўйинлари. Қатар ОТЖ - Ўзбекистон ОТЖ 0:6


HIMCHAN клиникаси иш бошламоқда – Бухоро шифокори\nБош саҳифа > Без рубрики > HIMCHAN клиникаси иш бошламоқда\nБухоро шаҳрида Жанубий Кореядаги “HIMCHAN” тиббиёт маркази клиникасининг филиали очилишига саноқли кунлар қолди. Бухоро вилоят ҳокими Ўктам Барноев бошчилигидаги делегация иқтисодиёт ва ижтимоий соҳада ҳамкорлик ўрнатиш, ивестициялар киритиш мақсадида ўтган йили Жанубий Кореяга қилган сафари давомида имзоланган меморандум асосида амалга оширилаётган бу иш соғлиқни сақлаш борасидаги эътиборли воқеалардан бири бўлади.\nАйни пайтда Бухоро шаҳридаги собиқ банк коллежи биноси фойдаланиш учун “HIMCHAN” клиникасининг филиалига берилган. Кореялик ишбилармон тиббиётчилаар бинони тўлиқ реконструкциядан чиқаришди. Ҳозир бу ерда жиҳозлаш ишлари давом этмоқда. Тиббий асбоб-ускуналарни хориждан олиб келиб ўрнатиш ва ишлаш жараёнларини техник жиҳатдан Кореядаги клиника методи асосида ташкил этиш бирмунча вақтни талаб қилмоқда.\nТайёргарлик ишлари билан бирга Бухородаги клиникада ишлаш учун танлаб олинган маҳаллий шифокор ходимларни янги муассаса меҳнат шароитига мос равишда малакалаштириш ҳам диққат марказида турибди. Шу мақсадда май ва июнь ойларида бухоролик шифокорларнинг икки гуруҳи навбатма-навбат Кореяга бориб келишди. Улар хорижлик ҳамкорларининг бош офисида, асосий клиникаларида бўлиб, бу ердаги ишлаш шароитлари билан яқиндан танишдилар. Албатта, дунёдаги ривожланган давлатлар қаторида турган бу мамлакатнинг соғлиқни сақлаш соҳаси билан танишиш бухоролик шифокорларда катта қизиқиш уйғотиб, ёрқин таассурот қолдирди. Улар бу ерда кўрганларини Ўзбекистонда ҳам жорий этилишидан ва бунга ўз ҳиссаларини қўшиш имконияти берилаётганидан мамнун ҳолда бир ҳафталик сафардан сўнг Бухорога қайтдилар.\n27 июлда Бухородан навбатдаги шифокорлар гуруҳи “HIMCHAN” тиббиёт маркази томонидан Жанубий Кореяга таклиф этилмоқда.